title: Risto Ojanen (jalkapalloilija)

text: Ojanen on Helsingin Jalkapalloklubin kasvatti. Kaudella 2007 hän pelasi Veikkausliigaa FC Viikingeissä, jonne hän siirtyi helmikuussa 2007 Tampere Unitedista. Kaudella 2006 Ojanen ei onnistunut vakiinnuttamaan pelipaikkaansa Unitedin avauskokoonpanossa. Hänen kautensa kuluikin pääasiassa vaihtomiehen roolissa. Pääsarjatasolla hän on edustanut myös FC Jokereita ja AC Allianssia. Ojanen pelasi urallaan yhteensä 60 Veikkausliiga-ottelua, joissa teki yhdeksän maalia.


title: Risto Ojanen (jalkapalloilija)

text: Ojanen on edustanut nuorten maajoukkuetta viidesti ja poikamaajoukkueita yhteensä 17 kertaa.


title: Jussi Kuoppala (jalkapalloilija)

text: Jussi Kuoppala (s. 28. kesäkuuta 1974 Ylistaro) on uransa päättänyt suomalainen jalkapalloilija. Hän oli pelipaikaltaan keskuspuolustaja.


title: Jussi Kuoppala (jalkapalloilija)

text: Kuoppala on edustanut Veikkausliigassa kasvattajaseuraansa Tampereen Ilvestä sekä Tampere Unitedia, jonka riveissä hän voitti Suomen mestaruuden kolmesti kausina 2001, 2006 ja 2007. Lisäksi hän saavutti TamU:ssa SM-pronssia vuosina 2003, 2004 ja 2005 ja Suomen Cupin voiton vuonna 2007. Kuoppala pelasi Veikkausliigassa yhteensä 247 ottelua ja teki kolme maalia. Hän on yksi Tampere Unitedin historian eniten otteluita pelannut pelaaja. Kuoppala kuului TamU:n avainpelaajiin koko seuran historian ajan, mutta kärsi viimeisenä kahtena kautenaan loukkaantumisista. Kuoppala nimettiin Veikkausliigan legendaksi vuonna 2010.


title: Stiv Bators

text: Stiv Bators (vuoteen 1986 asti Stiv Bator, oik. Steven John Bator; 22. lokakuuta 1949 Youngstown, Ohio, Yhdysvallat – 3. kesäkuuta 1990 Pariisi, Ranska) oli yhdysvaltalainen rock- ja punk rock -laulaja sekä kitaristi. Hänet muistetaan parhaiten yhtyeistä Dead Boys vuosina 1976–1978 ja The Lords of the New Church vuosina 1981–1988.


title: Stiv Bators

text: Uransa aikana Bator oli mukana useissa eri yhtyeissä, kuten Rocket From The Tombs, Frankenstein, The Wanderers ja The Whores of Babylon (Dee Dee Ramonen ja Johnny Thundersin kanssa). Sooloartistina hän levytti Bomp! Recordsille.


title: Stiv Bators

text: Dead Boysin laulajana ja johtohenkilönä Bators oli yksi punk rockin tärkeimpiä edelläkävijöitä niin tyylillisesti kuin musiikillisestikin. Bators ja Dead Boys esiintyi vuonna 1977 Ross McLarenin ohjaamassa punk rock -elokuvassa Crash 'n' Burn. Samoihin aikoihin yhtyeestä tuli newyorkilaisen rock-klubin CBGB's suosikkiesiintyjä.


title: Stiv Bators

text: Tämän jälkeen hän esiintyi eri elokuvissa, kuten vuonna 1981 John Watersin "Polyesterissä". Seitsemän vuotta myöhemmin hän esiintyi "Tapeheads"-elokuvassa The Blender Childrenin laulaja Dick Slammerina.


title: Stiv Bators

text: 1980-luvulla Batorsilla oli suhde Liv Tylerin äidin, laulajan ja mallin Bebe Buellin kanssa ja pari asettui asumaan Bangoriin Maineen. Yllättäen Bators muutti pian Englantiiin perustamaan yhtyettä "The Wanderers" henkilöiden kanssa, jotka olivat Sham69:n ydinjäseniä.


title: Stiv Bators

text: Bator ei ehtinyt saada koskaan lapsia. Hän nai Anastasia Maisoneuven, mutta erosi pian hänestä. Vuonna 1983 Bator soitteli ja oli tekemisissä Lontoossa suomalaisen Hanoi Rocksin kanssa. Hanoi Rocksin laulaja Michael Monroe alkoi seurustella Batorsin entisen vaimon Anastasia Maisoneuven kanssa. Maisoneuvesta tuli taas Hanoi Rocksin kitaristin Andy McCoyn ensimmäinen vaimo. Hanoi Rocksin hajottua kesällä 1985 Michael Monroe sävelsi kappaleita Lontoon kämppäkaverinsa Stiv Batorin kanssa vuodet 1985–1986. Michael Monroe ja Stiv Bator lähtivät joulukuussa 1985 Yhdysvaltoihin työstämään Little Stevenin levyn "Sun City - Artists United Against Apartheid " nimikappaleen videota New Yorkiin. He olivat jo olleet mukana itse levyn teossa. Monroe kuitenkin ihastui nauhoitusten aikana kaupunkiin niin, että päätti jäädä sinne. Samoihin aikoihin Stiv Bator lisäsi sukunimensä loppuun ylimääräisen S-kirjaimen. Lontoosta Stiv Bators muutti Pariisiin The Lords of The New Churchin hajottua vuonna 1988.


title: Stiv Bators

text: Vuonna 1990 päihtynyt Bators jäi auton yliajamaksi Pariisissa. Hänet vietiin sairaalaan, mutta sieltä hänet lähetettiin kotiinsa. Seuraavan yön aikana hän kuoli aivotärähdyksen seuraamuksiin. Vahvistamattomien huhujen mukaan rocklegenda Jim Morrisonia ihaillut Bators oli aiemmin ehdottanut, että hänen tuhkansa tulisi sirotella Morrisonin haudalle Pariisiin.


title: Frets on Fire

text: Frets on Fire on avoimen lähdekoodin musiikkipeli, joka tukee Windowsia, OS X:ää ja POSIX-standardin mukaisia käyttöjärjestelmiä, kuten Linuxia ja BSD:tä. Peli on kehitetty Python-ohjelmointikielellä. Pelin kehittäjäryhmä, suomalainen Unreal Voodoo, voitti pelillä vuoden 2006 Assembly-tietokonetapahtuman pelinkehityskilpailun. Peli julkaistiin 3. elokuuta 2006.


title: Frets on Fire

text: "Frets on Firen" ideana on "Guitar Hero" -pelisarjan tavoin kitaransoiton simulointi. Peliä voi pelata joko näppäimistöllä, jota pidetään kitaran lailla kädessä pystyasennossa, tai pelikonsolien "Guitar Hero" -kitaraohjaimilla. Oletuksena näppäimistön F1–F5-näppäimet vastaavat viittä kitaran kieltä (todellisuudessa lähinnä äänen korkeutta), joita painetaan sormilla kuten oikean kitaran kieliä ja enter-näppäimellä laitetaan ”kielet” soimaan. Peli kulkee kitaran otelautaa muistuttavalla tiellä eteenpäin ja sen varrella tulee vastaan kappaleen rytmiikan ja melodian mukaan säveliä vastaavia merkkejä, joiden kohdalla on painettava näppäimistöllä oikeaa kieltä vastaavaa tai vastaavia nappeja ja soitettava sitä merkin pituuden verran. Peliin voi sovittaa myös omia kappaleita peliin sisältyvän editorin avulla.


title: Napalm Records

text: Napalm Records on vuonna 1992 perustettu itävaltalainen levy-yhtiö, joka julkaisee pääasiassa underground- ja goottimetallia. Viime vuosina se on keskittynyt folk metalliin. Sen kotipaikka on Eisenerz. Napalm Records avasi ensimmäisen konttorinsa Yhdysvaltoihin, Seattleen vuonna 1999. Sillä on kirjoillaan yli sata yhtyettä, ja se on julkaisut yli 600 albumia. Yhtiön päätoiminta on postitilauksissa, ja sillä onkin yli 25 000 asiakasta ympäri maailmaa.


title: PyPy

text: PyPy on vaihtoehtoinen nopeampi Python-toteutus. PyPy pyrkii nopeuteen ja pienempään muistin käyttöön verrattuna alkuperäisen Python-tulkkiin. Se tukee tällä hetkellä python 2.7.13 ja 3.5.3 versioita.


title: PyPy

text: PyPyn ensimmäinen versio 0.6 julkaistiin 21. maaliskuuta 2005.


title: Pyhän Katariinan luostari

text: Pyhän Katariinan ortodoksinen luostari eli Siinain luostari sijaitsee Siinailla luoksepääsemättömän rotkon suulla, Siinainvuoren juurella. Munkit ovat kilvoitelleet paikalla jo 1 700 vuotta, joten luostaria pidätään vanhimpana, jatkuvasti asuttuna olleena kristillisenä luostarina. Luostari on Siinain autonomisen ortodoksisen kirkon keskuspaikka ja luostarin igumeni on Siinain kirkon päämies. Luostari on UNESCOn maailmanperintöluettelossa.


title: Pyhän Katariinan luostari

text: Konstantinus Suuren äiti pyhä Helena vieraili Siinailla katsomassa Mooseksen palavaa pensasta vuonna 327 etsiessään Raamatun kertomusten paikkoja. Hän kohtasi luolissa, kojuissa ja taivasalla asuvia yksittäisiä erakkoja ja rakennutti heille vuonna 330 Pyhän Neitsyt Marian kappelin sekä puolustustornin pakopaikaksi rosvoilta.


title: Pyhän Katariinan luostari

text: Vihamieliset paimentolaisheimot vainosivat kuitenkin erakkoja ja pyhiinvaeltajia ja tästä syystä Keisari Justinianus I:sen käskystä rakennettiin vuosien 527 ja 565 välisenä aikana muurit sekä suuri kolmilaivainen basilika, Kristuksen kirkastumisen kirkko (40m x 19.2m). Muurit sulkivat sisäänsä Pyhä Helenan rakennuttaman kappelin, joka jäi kryptaksi itäpäädyssä sijaitsevan apsiksen alle. Mooseksen palava pensas kasvaa edelleen apsiksen itäisen päätyseinän takana. Luostari on kolmen maailmanuskonnon pyhä paikka – juutalaisuuden, kristinuskon ja islamin.


title: Pyhän Katariinan luostari

text: Luostarin nykyinen nimi tuli käyttöön noin 900-1000-luvulla ja vakiintui käyttöön noin 1400-luvulla. Aikaisemmin luostari tunnettiin "Kristuksen kirkastuksen luostarina" sekä "Pyhän Neitsyen luostarina" tai "Mooseksen palavan pensaan luostarina" sekä "Mooseksen laintaulujen vuoren luostarina".


title: Pyhän Katariinan luostari

text: Alue yhdistetään Pyhään Katariinaan, jonka maallisten jäännösten kerrotaan perimätiedon mukaan löytyneen läheisen vuoren huipulta sen jälkeen, kun eräs munkki oli unessa saanut tiedon, että enkelit olivat kuljettaneet luut vuorelle Aleksandriasta. Tämä tapahtui 800-luvulla, viisisataa vuotta Katariinan kuoleman jälkeen. Pyhimyksen marttyyrikertomus tuli niin laajalti tunnetuksi, että Siinain munkit päättivät tuoda pyhäinjäännökset vuoren huipulta luostariin. Luostarin nimi muutettiin Pyhän Neitsyen luostarista Pyhän Katariinan luostariksi. Luostarin Jeesuksen kirkastumisen kirkossa ovat Pyhän Katariinan reliikit, pääkallo ja vasen käsi, joilla uskotaan olevan parantava voima. Maineen vuoksi luostarista tuli pyhiinvaeltajien suosikkipaikka.


title: Pyhän Katariinan luostari

text: Luostarin hallussa olevan dokumentin, jonka väitetään olevan henkilökohtaisesti Muhammadin allekirjoittama, mukaan Muhammad antoi suojelunsa luostarille, kun se myönsi hänelle poliittisen turvapaikan. Muslimeille Siinain vuori on pyhä paikka, sillä heidän uskomuksensa mukaan Muhammadin ratsu Boraq nousi taivaaseen juuri saman vuoren rinnettä pitkin. Vuonna 1381 rakennettiin ortodoksiluostarin muurien sisälle valkominareettinen moskeija, joka on tänäkin päivänä ympärillä asuvien beduiinien sekä luostarin muslimityöntekijöiden käytössä. Beduiineilla on luostarissa omat tehtävänsä, he toimivat luostarin vartijoina sekä apulaisina eri tehtävissä.


title: Pyhän Katariinan luostari

text: Monet yksittäiset eristäytyneet kristilliset saarekkeet tuhottiin 600-luvulla ja vain linnoitettu Pyhän Katariinan luostari säilyi. Luostaria ympäröi edelleen massiivinen muuri. Aina 1900-lukuun saakka luostariin pääsi vain ovesta, joka sijaitsi korkealla ulkomuurissa. Ristiretkien aikana 1099–1270 ristiretkiläisten läsnäolo Siinailla lisäsi eurooppalaisten kristittyjen kiinnostusta tehdä pyhiinvaellusmatka Siinaille.


title: Pyhän Katariinan luostari

text: Siinain Pyhän Katariinan luostari on kreikkalais-ortodoksinen luostari, toisin kuin Egyptin useimmat luostarit, jotka kuuluvat koptilais-ortodoksiseen kirkkoon. Luostari muodostaa maailman pienimmän kristillisen kirkkokunnan, joka on täysin itsenäinen eikä näin ollen ole riippuvainen muista ortodoksisista kirkkokunnista. Sen johdossa on neljän arkkimandriitan synodin valitsema luostarin johtaja eli igumeni, joka on samalla Siinain vuoren arkkipiispa. Hän edustaa kirkkoaan idän kirkkojen kirkolliskokouksissa. Arkkipiispan nimityksen vahvistaa Jerusalemin patriarkka.


title: Pyhän Katariinan luostari

text: Luostarin kirjastossa säilytetään maailman toiseksi suurinta kokoelmaa varhaisia koodekseja ja käsikirjoituksia heti Vatikaanin kirjaston jälkeen. Käsikirjoituskokoelmaa on luetteloitu ja järjestelty 1880-luvulta lähtien.


title: Pyhän Katariinan luostari

text: Rakennuskokonaisuudessa on myös korvaamatonta taidetta: mosaiikkeja, kreikkalaisia ja venäläisiä ikoneita, vahamaalauksia, pappien koriste-esineitä ja pyhäinjäännöslippaita. Luostarin hallussa oleva ikonikokoelma on maailman tärkein yksittäinen ikonikokoelma, joukossa on yli 2000 ikonia. Merkittävimmät näistä ovat maailman vanhimpien joukkoon kuuluvat ikonit 400- ja 500-luvulta. Luostarissa on myös vanhin ikoni, jossa on käytetty aihetta Vanhasta testamentista.


title: Pyhän Katariinan luostari

text: Siinain Pyhän Katariinan luostari on ollut Unescon suojelukohteiden listalla 28.6.2002 lähtien. Luostarin lisäksi alueen ilmasto ja maisema, flora ja fauna ja jopa kivet ja hiekkakin ovat ainutlaatuisia. Suojelukohteena onkin luostarin lisäksi myös sitä ympäröivä luonto, 601 neliökilometriä.


title: Stellaris (sarjakuvahahmo)

text: Stellaris on Marvel-kustantamon superroisto, jonka ensiesiintyminen tapahtui "Thor"-lehden numerossa 419 (1990).


title: Stellaris (sarjakuvahahmo)

text: Stellariksen tarina saa alkunsa hänen tuntemattomaksi jääneeltä kotiplaneetaltaan, jota valtavan voimakkaat kosmiset olennot Celestiaalit saapuivat arvioimaan. Todettuaan planeetan luonnollisen kehityksen menneen huonoon suuntaan, Celestiaalit päättivät tuhota koko planeetan. Ei ole tiedossa, miten Stellaris välttyi rotunsa ja kotiplaneettansa tuhoutumiselta, kuten ei myöskään se, miten tai mistä hän löysi voimakkaan taisteluhaarniskansa. Stellaris on kuitenkin tuntenut palavaa vihaa celestiaaleja kohtaan ja yrittänyt löytää keinoja näiden tuhoamiseen.


title: Stellaris (sarjakuvahahmo)

text: Stellariksen ensimmäinen kohtaaminen maapallon supersankarien kanssa tapahtui celestiaalien ottaessa yhteyttä palvelijansa avulla Thoriin ja Herkulekseen. Palvelija kutsui sankarit Mustaan Galaksiin (mysteerinen paikka, josta esimerkiksi Ego, Elävä Planeetta on kotoisin) keskustelemaan herrojensa kanssa, mutta rauhanomainen tapaaminen päättyi Stellariksen hyökätessä celestiaalien palvelijan kimppuun.


title: Stellaris (sarjakuvahahmo)

text: Taistelu tuhosi osan Etelä-Bronxia ja lopulta Kostajat saapuivat paikalle rauhoittamaan tilannetta. Stellaris vastusti helposti Kapteeni Amerikan, Sersin, Kvasaarin, Hulktaren ja Thorin yhteistä hyökkäystä. Lopulta Stellaris onnistui tuhoamaan celestiaalien palvelijan ja aikoi tämän jälkeen tuhota Herkuleksen (joka oli tuolloin ollut kotvan celestiaalien vankina).


title: Stellaris (sarjakuvahahmo)

text: Thor havaitsi voimiensa olevan samanlaisia mitä Stellariksen, joten ukkosenjumala asettui yksin vastustamaan tätä. Hurjan taistelun jälkeen Thor tuhosi Stellariksen haarniskaa vasaransa avulla, mutta häkeltyi huomatessaan tämän olevan nainen. Stellaris uhkasi laukaista itsetuhosysteeminsä, jolloin Kapteeni Amerikka päästi hänet menemään.


title: Stellaris (sarjakuvahahmo)

text: Myöhemmin Stellari varasti uusia aseita Suuren Kehittäjän arsenaalista ja yritti tuhota voimakkaalla iskulla uuden, syntyvän celestiaalin. Viimeinen tappavaksi tarkoitettu isku oli kuitenkin viimeinen asia, mitä celestiaalin syntymiseen tarvittiin.


title: Stellaris (sarjakuvahahmo)

text: Myöhemmin Stellaris palasi jälleen täysissä voimissaan etsien kostoa Thorille tämän taistellessa tulevaisuuden minäänsä vastaan. Tuntemattomista syistä johtuen Stellaris kuitenkin päätti auttaa Thoria tämän taistellessa Juggernautia, Imijää ja heliopolitaanien kuoleman jumalaa Sethiä vastaan. Imijän yrittäessä imeä Stellariksen voimia itseensä, hän kärsikin voimakkaan psyykkisen iskun, joka osaltaan herätti kysymyksiä Stellariksen taisteluhaarniskan alkuperästä. Hämillään Stellaris palasi avaruuteen.


title: Stellaris (sarjakuvahahmo)

text: Äskettäin Annihiluksen aiheuttaessa kaaosta universumissa Stellaris asettui planeetta Godthab Omegalle ja otti yhteen kriiden Ronanin kanssa. Ronan pieksi Stellariksen pahanpäiväisesti ja oletettavasti Stellaris toipuu haavoistaan tällä hetkellä.


title: Stellaris (sarjakuvahahmo)

text: Stellariksella itsellään ei ole supervoimia. Hän on toki taitava atleetti ja taitava oman maailmansa taistelulajeissa. Stellariksen voimat piilevätkin hänen haarniskassaan, joka muistuttaa suuresti Celestiaalien käyttämää ja voimatasoiltaan nousee lähelle Hopeasurffarin voimia. Hän voi tahtonsa avulla muokata haarniskaansa muistuttamaan muuta asustusta tai jopa säädellä sen kokoa ja massaa.


title: Stellaris (sarjakuvahahmo)

text: Stellaris voi myös luoda lukuisia määriä aseita käytettävikseen haarniskansa avulla. Pelkän tahtonsa avulla Stellaris voi muodostaa aseen, kuten voimakkaan aurinkoenergia-aseen haarniskaansa. Stellaris voi myös haarniskansa avulla ampua voimakkaita energiasäteitä tai magnetisoida itsensä. Haarniskan muodonmuutoskykyjen ansiosta Stellaris voi muuttaa sen tehokkaaksi, moottoripyörää muistuttavaksi kulkuneuvoksi.


title: Stellaris (sarjakuvahahmo)

text: Haarniskansa avulla Stellaris on yliluonnollisen voimakas, kykenevä nostamaan spekulatioiden mukaan jopa 100 tonnia (joka on ylin voimaluokitus Marvel-universumissa). Tämän lisäksi haarniskassa on erittäin kehittyneet sensorit ja tutkalaitteet. Haarniska sisältää myös itsetuhojärjestelmän, jonka päälle kytkeminen kykenee tuhoamaan kokonaisen planeetan.


title: Stellaris (sarjakuvahahmo)

text: Vaikkakin äärettömän voimakas, Stellariksen haarniska ei näytä olevan kestävämpää ainesta kuin uru-metallista tehty Mjolnir. Thorin ja Stellariksen ensitapaamisella Thor aiheutti haarniskan osittaista tuhoutumista heittämällä vasaransa sitä päin. Lisäksi on epävarmaa, kykeneekö Stellaris käyttämään haarniskan todellista potentiaalia.


title: Wadi Al-Hitan

text: Wadi Al-Hitan (, "Valaiden laakso") on paleontologinen kohde Egyptissä, Al-Fayyumin hallintoalueella. Se valittiin UNESCOn maailmanperintöluetteloon vuonna 2005 maailman varhaisimpien valasfossiilien ansiosta. Alueelta on löydetty archaeoceti-fossiileja, jotka valottavat valaiden evoluutiota.


title: Koodeksi

text: Koodeksi on käsin kirjoitettu kirja, joka on tuotettu myöhäisantiikin ja keskiajan välisenä jaksona. Asteekkien koodeksit ja mayojen koodeksit kirjoitettiin 1500-luvulla.


title: Koodeksi

text: Koodeksi oli kehittyneempi versio kääröstä, jonka se hiljalleen korvasi. Koodeksin syrjäytti myöhemmin painettu kirja.


title: Koodeksi

text: Koodekseja tutkivia, tekstuaaliteteisiin kuuluvia tieteenaloja ovat muun muassa kodikologia ja analyyttinen bibliografia.


title: Koodeksi

text: Koodeksien historia alkaa ensimmäiseltä vuosisadalta, jolloin Martialis kokeili menetelmää. Papyrusten huvilassa Herculaneumissa, joka hautautui tuhkaan vuonna 79, kaikki tekstit ovat kääröjä, mutta noin vuodelta 390 olevat Nag Hammadin tekstit ovat kaikki papyruskoodekseja. Todisteiden perusteella etenkin kristityt suosivat koodekseja.


title: Koodeksi

text: Länsimaisessa kulttuureissa koodeksit vaiheittain korvasivat kirjakääröt. Useat teokset, joita ei käännetty kääröstä koodeksiksi 400-luvulta karolingisen renessanssin ajoille 800-luvulle, hävisivät jälkipolvilta. Koodeksi oli kirjakääröstä kehittyneempi versio monilla tavoin. Se pystyttiin avamaan miltä sivulta tahansa ja sivuille pystyttiin kirjoittamaan molemmin puolin. Lisäksi kestävien kuorien suojaama koodeksi oli tiiviimpi ja helpompi kuljettaa.


title: Koodeksi

text: Koodeksit helpottivat myös dokumenttien järjestelyä kirjastoissa, sillä niissä oli kestävä selkä, johon voitiin kirjoittaa kirjan nimi. Keskiajalla kirjan selkään saatettiin kirjoittaa alkusanat, kunnes kehitettiin myös erillinen nimi teokselle.


title: Koodeksi

text: Suurin osa ensimmäisistä koodekseista tehtiin papyrukselle, mutta tämä oli haurasta ja sitä tuotiin Egyptistä asti. Papyruksen tultua harvinaisemmaksi alettiin suosia kestävämpiä mutta kalliimpia pergamenttia ja veliiniä.


title: Koodeksi

text: Esikolumbiaanisessa Mesoamerikassa koodekseja käytettiin samassa muodossa kuin Euroopassa. Ne tehtiin kuitenkin joko viikunapuun kuoresta tai kasvikuiduista.


title: Koodeksi

text:
Antiikin aikaisia:
Keskiaikaisia:
Mayalaisia:
Asteekkien koodekseja:


title: Fokker 70

text: Fokker 70 on hollantilaisen Fokker-lentokonetehtaan 1990-luvulla valmistama 70-paikkainen, kaksimoottorinen matkustajalentokone.


title: Fokker 70

text: Fokker 70 on pienempi versio Fokker 100 -koneesta. Malli kehitettiin vanhentuneen Fokker F28:n seuraajaksi. Kone oli tuotannossa vuodesta 1994 vuoteen 1997. Kun tuotantolinja sulkeutui Fokkerin konkurssiin, Fokker 70 -mallia oli valmistettu 47 kappaletta.


title: Fokker 70

text: Tätä lentokonetyyppiä käyttävät mm. Austrian Airlines, Austrian Arrows, KLM Cityhopper, Régional ja Malév.


title: Todellinen vuosikorko

text: Todellinen vuosikorko on tunnusluku, jonka tarkoitus on helpottaa lainojen korkojen vertailua. Se kuvaa todellista vuotuista korkoprosenttia, jonka luotosta perityt korot ja maksut aiheuttavat.


title: Todellinen vuosikorko

text: EU-direktiivi 98/7/EY ja kuluttajansuojalain 7 luvun 6 § edellyttää todellisen vuosikoron ilmoittamista lainailmoituksissa. Tunnusluvun etu kuluttajalle on siinä, että se huomioi luottoon liittyvät palkkiot, korot sekä lyhennysaikataulun.


title: Todellinen vuosikorko

text: Erityisesti euromääräisesti pienissä luotoissa pieneltä tuntuvat maksut maksuerien yhteydessä voivat nostaa luoton kustannuksen eli todellisen vuotuisen korkoprosentin huomattavasti korkeammaksi kuin mitä luoton nimellinen korkoprosentti antaisi syyn olettaa.


title: Todellinen vuosikorko

text: Nykyisin todellinen vuosikorko lasketaan käyttäen sisäisen eli efektiivisen koron laskukaavaa.


title: Todellinen vuosikorko

text: Todellisen vuotuinen korkoprosentti määräytyy ratkaisemalla "X" seuraavasta luoton nosto- ja maksuerien avulla muodostetusta yhtälöstä:


title: Todellinen vuosikorko

text: ja kertomalla tuloksena saatu "X" luvulla 100%.


title: Todellinen vuosikorko

text:
Yhtälössä
"X" = todellinen vuosikorko
"m" = viimeisen nostoerän järjestysnumero
"k" = nostoerän numero, joten formula_2
"C" = nostoerän k määrä
"t" = vuosina ja vuosien osina ilmaistu ensimmäisen nostoerän nostopäivän
ja kunkin myöhemmän nostoerän nostopäivän välinen aika, joten formula_3
"m"' = viimeisen takaisinmaksun tai maksun numero
"l" = takaisinmaksun tai maksun numero
"D" = takaisinmaksun tai maksun määrä
"s" = vuosina ja vuosien osina ilmaistu ensimmäisen nostoerän nostopäivän
ja kunkin takaisinmaksun tai maksun maksupäivän välinen aika.


title: Bangkokin kansainvälinen lentoasema

text: Bangkokin kansainvälinen lentoasema voi tarkoittaa seuraavia lentoasemia:


title: BRIO

text: BRIO on ruotsalainen leikkikalujen ja lastentarvikkeiden valmistaja, joka tunnetaan erityisesti perinteisistä puuleluistaan. Yritys on nykyisin maailman suurin puulelujen tuottaja.


title: BRIO

text: Yrityksen perusti korinpunoja Ivar Bengtsson vuonna 1884. Myöhemmin yritys siirtyi perustajansa poikien haltuun ja sai nimekseen "Bröderna Ivarsson, Osby". Yritys laajensi tuotevalikoimaansa koreista leikkikaluihin ja muihin puusepäntöihin sekä lastentarvikkeisiin, erityisesti lastenvaunujen valmistukseen. Oman tuotantonsa lisäksi BRIO toimii myös muiden leluvalmistajien maahantuojana ja jälleenmyyjänä BRIO Partner -lelukauppaketjunsa kautta. Kauppaketjulla on Ruotsin lisäksi myymälöitä myös Norjassa ja Puolassa. BRIO-konserniin kuuluu emoyhtiön lisäksi myös esimerkiksi lautapelien valmistaja Alga. Chips-konsernilta hankittu, muovileluistaan tunnettu ahvenanmaalainen Plasto oli BRIO:n omistuksessa vuosina 1997—2004, jonka jälkeen yritys palasi suomalaisomistukseen. Yrityksen pääkonttori sijaitsee edelleen Osbyssä Skånessa, ja valtaosa tuotteista valmistetaan Osbyssä ja Killebergissä.


title: Vahamaalaus

text: Vahamaalaus eli enkaustiikka on maalausmenetelmä, jossa sideaineena käytetään sulatettua mehiläis- tai muuta vahaa. Vahamaalaus oli yleistä antiikin aikana ja keskiajalla. Työvälineinä on käytetty kuumia rautoja.


title: Vahamaalaus

text: Pigmentit sekoitetaan sulaan vahaan, joka levitetään pinnalle, yleensä käsitellylle puulle. Muitakin materiaaleja, kuten kangasta, käytetään. Sideaineina voidaan mehiläisvahan lisäksi käyttää muitakin vahoja, tai dammarhartsia ja pellavaöljyä. Pigmentteinä voidaan käyttää puhdasta jauhetta tai muita väriaineita.


title: Vahamaalaus

text: Metallityökaluja tai erikoisharjoja käytetään muotoilemaan vahaväriä ennen kuin se jäähtyy. Kuumennetulla metallityökaluilla voidaan työstää vahaa myös jäähtyneenä. Nykyaikaisin välinein, kuten lämpölampuin, voidaan pidentää työstöaikaa. Vahamaalauksen pintaan voidaan upottaa tai yhdistää muita materiaaleja tai maalaus voidaan tehdä kerroksittain.


title: Vahamaalaus

text: Tunnetuimpia vahamaalauksia ovat Faijumin muumiomuotokuvat Egyptistä vuosilta 100–300 ja monet varhaisista ikoneista. Yhdysvaltalainen taiteilija Jasper Johns on tunnetuimpia vahamaalauksien tekijöitä 1900-luvulta.


title: Vahamaalaus

text: Vahamaalaus on lisännyt suosiotaan 1990-luvulta lähtien. Nykyisin käytetään sähköllä toimivia kuumennettavia työkaluja, lämpölevyjä, silitysrautoja ja kolveja. Suomalaisista vahamaalauksia ovat tehneet muun muassa Petri Hytönen ja Osmo Rauhala.


title: Osvaldo Golijov

text: Osvaldo Golijov (4. joulukuuta 1960 La Plata, Argentiina) on argentiinalais-juutalainen taidemusiikin säveltäjä.


title: Osvaldo Golijov

text: Golijov syntyi perheeseen, joka oli muuttanut 1920-luvulla Argentiinaan Ukrainasta ja Romaniasta. Hänen romanialainen äitinsä oli pianonsoitonopettaja ja ukrainalainen isänsä lääkäri. Hän tutustui nuorena kamari-, juutalaiseen liturgiseen ja klezmer-musiikkiin sekä Astor Piazzollan "tango nuevoon". Hän opiskeli pianonsoittoa paikallisessa konservatoriossa ja sävellystä Gerardo Gandinin johdolla. 1980-luvulla Golijov jatkoi opintojaan Israelissa ja Yhdysvalloissa. Golijov toimii nykyisin musiikin apulaisprofessorina Pyhän Ristin Collegessa Worcesterissa, Massachusettsissa.


title: Osvaldo Golijov

text: Golijovin sävellyksissä yhdistyvät monet eri musiikin tyylisuunnat ja hän lainaa vaikutteita niin juutalaisesta kansanmusiikista, kuin argentiinalaisesta tangosta. Hän on säveltänyt teoksia muun muassa Kronos Quartetille.


title: Jussi Parviainen

text: Jussi Tapani Parviainen (s. 15. elokuuta 1955 Kuhmo) on suomalainen näytelmäkirjailija, käsikirjoittaja, dramaturgi, ohjaaja ja tuottaja. Nuoruudessaan Parviainen osallistui jehovantodistajien toimintaan. Suhde uskontoon on Parviaisen tuotannon toistuva teema.


title: Jussi Parviainen

text: Jussi Parviainen aloitti opinnot Teatterikorkeakoulussa 1977. Hänen merkittävimmät kirjoittamansa näytelmät olivat vuonna 1982 Ylioppilasteatterissa esitetty Diletantti, Jumalan rakastaja, joka tuli ensi-iltaan Ryhmäteatterissa vuonna 1983, sekä Valtakunta, jota esitettiin Intiimiteatterissa seuraavana vuonna. Teokset ovat luonteeltaan avainnäytelmiä ja kertovat Juska Paarma -nimisestä hahmosta. Parviainen toimi Teatterikorkeakoulussa myös dramaturgian vt. lehtorina vuosina 1983–1987 Jouko Turkan ollessa aluksi näyttelijätyön ja sittemmin dramaturgian professori. Jumalan teatteri -nimeä käyttäneen teatterikorkeakoulun opiskelijaryhmän esitys Oulussa 17.1.1987 johti keskusteluun Teatterikorkeakoulun opetuksesta. Opetusministeri Gustav Björkstrand esitti Jouko Turkan ja Jussi Parviaisen irtisanomista. Parviainen irtisanoutui. Myöhemmin hän on arvioinut selkkauksen pilanneen teatteriuransa.


title: Jussi Parviainen

text: Parviainen on toiminut myös esiintymiskonsulttina ja bloggaajana sekä tuottanut ohjelmia ja kirjoittanut sketsejä televisiolle. Pekka Lehto ohjasi vuonna 1990 Parviaisen avioeroa käsittelevän dokumentaarisen elokuvan "Yksinteoin". Sen kävi elokuvateattereissa näkemässä 8 000 katsojaa.


title: Jussi Parviainen

text: Maria Roihan kirjoittama elämäkertateos "Jussi Parviainen – Jumalan rakastaja" julkaistiin maaliskuussa 2018.


title: Jussi Parviainen

text: Jussi Parviainen on ollut naimisissa neljä kertaa ja hän on neljän lapsen isä.


title: Luettelo Macintosh-malleista

text: Applen julkaisemat Macintosh-sarjan tietokoneet:


title: Hate Them

text: Hate Them on norjalaisen black metal -yhtyeen Darkthronen kymmenes studioalbumi.


title: Hate Them

text: Levyn alun ja lopun elektroniset kohdat on tehnyt Red Harvest ja kansitaiteen Thesyre-yhtyeen Eric.


title: Deathlok

text: Deathlok on Marvel-kustantamon kyborgisupersankari, jonka ensiesiintyminen tapahtui "Astonishing Tales" -lehden numerossa 25 (1974). Hahmon loivat Rich Buckler ja Doug Moench.


title: Deathlok

text: Deathlok esiintyi ensimmäisen kerran Suomessa Semicin Sarjakirjan numerossa 86 (1982/1983).


title: Deathlok

text: Eversti Luther Manning oli "ensimmäinen" Deathlok, sotilas, joka vammauduttuaan kuolettavasti, pelastettiin kokeellisen Deathlok-kyborgin sisälle. Kaikki tämä tapahtui apokalyptisessa tulevaisuudessa, jossa Manning taisteli uuden ruumiinsa avulla ilkeitä suuryrityksiä ja sotilasjohtajia vastaan samalla yrittäen epätoivoisesti säilyttää ihmisyytensä.


title: Deathlok

text: Tämä Deathlok tapasi Hämähäkkimiehen ja Kapteeni Amerikan lukuisia kertoja. Lopulta Manning sai kukistettua tulevaisuuden tyrannit ja jatkoi oman elämänsä tarkoituksen etsimistä.


title: Deathlok

text: Prototyyppi, jonka loi tiedemies Harlan Stryker. Robotin tuhosi myöhemmin Möykky.


title: Deathlok

text: Tutkittuaan pitkään käsiinsä saamaa Luther Manningin kyborgiruumista Harlan Ryker loi uuden kyborgin USA:n armeijalle. Hän käytti tarkoitukseen John Kellyn ruumista (tunnetaan nykyään Siegenä).


title: Deathlok

text: Professori Michael Collins oli järjestyksessä toinen luotu Deathlok. Collins oli pasifisti, joka työskenteli Roxxonille ja saatuaan selville avittaneensa asejärjestelmien luomisessa, lopetti yhteistyönsä. Collins surmattiin tämän vuoksi ja hänen aivonsa siirrettiin Deathlokiin. Collinsin onnistui kuitenkin kumota tietokoneohjelmat ja hän sai ruumiin haltuunsa.


title: Deathlok

text: Jack Truman oli YPKVV:n agentti, joka muutettiin Deathlokiksi taistelussa superroisto Punakalloa vastaan. Myöhemmin Truman vaihtoi mieliä toisen YPKVV:n agentin, Larry Youngin kanssa. Truman elää nykyään oletettavasti tavallista elämää Youngin kehossa Youngin ollessa edelleen vankina Deathlokiin.


title: V – The New Mythology Suite

text: V: The New Mythology Suite on progressiivisen metalliyhtyeen Symphony X:n viides studioalbumi. Se on konseptialbumi ja käsittelee Atlantis-myyttiä, vanhaa Egyptin mytologiaa ja astrologiaa. Albumi sisältää Verdin, Bachin, Mozartin ja Bartókin musiikkia.


title: V – The New Mythology Suite

text: V: The New Mythology Suite on ensimmäinen albumi, jossa soittaa basisti Michael Leopond. Tämän vaihdoksen jälkeen Symphony X:n viidestä jäsenestä kolme on etunimeltään Michael.


title: Sardonic Wrath

text: Sardonic Wrath on norjalaisen black metal -yhtyeen Darkthronen yhdestoista studioalbumi. Levyn vinyyliversio on rajoitettu 2000 kappaleeseen. Sardonic Wrath levisi Internetiin jo huhtikuussa 2004, vaikka levy julkaistiin virallisesti vasta 5 kuukautta myöhemmin. Virallinen versio kumminkin sisältää pieniä poikkeuksia verrattuna levinneeseen versioon.


title: Sardonic Wrath

text: Albumi on Darkthronen viimeisin julkaisu Moonfog Productionsin kautta ennen heidän paluutaan Peaceville Recordsiin. Albumi on myös yhtyeen viimeisin studiojulkaisu, joka ei sisällä selviä Crust punk -vaikutteita ja edustaa sen sijaan selkeämmin yhtyeen perinteisempää Black metal -tyyliä.


title: Sardonic Wrath

text: Päätösraita "Rawness Obsolete" on merkitty täysin sanoituksettomaksi monilla lyriikkasivuilla, vaikka tosiasiassa se sisältää sanoitukset. Darkthrone ei vain ole julkaissut niitä virallisesti.


title: Sardonic Wrath

text: Albumin nimi viittaa Total Deathilla kuultuun aloitusraitaan "Earth's Last Picture", jonka Garmin kirjoittamissa sanoituksissa lauletaan: ""Hark! As lands tremble, and empires fall / Ye may hear us laugh with sardonic wrath"".


title: Akateeminen tentti

text: Akateeminen tentti on kirjallinen tai suullinen kuulustelu, jossa testataan tenttijän tietoja yhden akateemisen kurssin asiasisällöstä. Akateemiseen tenttiin pitää itse ilmoittautua etukäteen. Ennen tenttiä tenttijä valmistautuu tenttitilaisuuteen lukemalla kirjallisuutta, muistiinpanoja ja muita tiedonlähteitä. Akateeminen tentti on esimerkki keinotekoisesta tentistä.


title: Akateeminen tentti

text: Kirjallinen tenttitilaisuus kestää tyypillisesti 4 tuntia. Tentin alussa on varoaika, jona ei saa poistua tenttitilasta. Tänä aikana myöhästyneiden on mahdollista päästä vielä tenttitilaisuuteen. Sen jälkeen tentistä saa poistua, eikä sinne saa enää tulla. Näin estetään, ettei tentistä tulija voi antaa tenttikysymyksiä myöhästyneelle tenttiintulijalle.


title: Akateeminen tentti

text: Tentissä voidaan jakaa kysymysten ohella oheismateriaalia, kuten matemaattisia kaavoja tai fysiikan vakioita. Nämä oheismateriaalit on yleensä palautettava tenttivastauksen yhteydessä. Niistä on merkintä tenttikuoressa, jotta tentin valvoja tietää sallia niiden käytön. Tenttijä ei saa tavallisesti tuoda tenttiin omia oheismateriaaleja. Jos saa, niin ne tarkastetaan ennen tenttiä mahdollisten omien merkintöjen varalta.


title: Yhteismaan ongelma

text: Yhteismaan ongelma on tilanne, jossa vapaasti kaikkien saatavilla olevan resurssin ("yhteismaan") yhteiskäyttö johtaa sen ylikulutukseen: kuluttaessaan vapaata resurssia kuluttaja saa sen hyödyn itselleen mutta tämän resurssin kulumisen haitat jakautuvat kaikkien resurssin käyttäjien kesken. Tämä saa teorian mukaan yksittäiset kuluttajat toimimaan omaa etuaan tavoitellen ja vastoin yhteistä hyvää, ja siten yhteistoimin kuluttamaan resurssin loppuun tai pilaamaan sen kulutuksellaan.


title: Yhteismaan ongelma

text: Yhteismaan ongelman ratkaiseminen on erityisesti poliittisessa filosofiassa laajalti tutkittu alue. Yhteismaan ongelma on esillä myös evoluutiobiologiassa.


title: Yhteismaan ongelma

text: Käsitteen "yhteismaan ongelma" (, yhteismaan tragedia) esitti ensimmäisen kerran William Forster Lloyd vuonna 1833 ja sen teki tunnetuksi Garrett Hardinin essee "Science"-lehdessä vuonna 1968.


title: Yhteismaan ongelma

text: Käsitteen yhteismaa-nimestä voi syntyä väärinkäsitys, sillä resurssi ei ole välttämättä yhteisomistuksessa kuten peltotontti vaan vain kaikkien vapaasti saatavilla kuten valtamerten kalat. Tämän huomasivat esimerkiksi Ciriacy-Wantrup ja Bishop vuonna 1975 jolloin he huomauttivat: "Emme voi käyttää termiä yhteinen resurssi sellaisesta tapauksesta jossa aiempaa virallista sopimusta ei ole. Yleinen omaisuus ei ole sama asia kuin 'kaikkien omaisuus'. Jos käsittelemme omistajatonta resurssia yhteisenä omaisuutena, kuten niin monet taloustieteilijät tekevät, päädymme ristiriitaan."


title: Yhteismaan ongelma

text: Yhteisen omaisuuden ja vapaiden resurssien käsitteiden sekoittaminen johti osaltaan Hardinin esseestä syntyneeseen hämmennykseen.


title: Yhteismaan ongelma

text: Garrett Hardin kuvasi vuoden 1968 esseessään tilannetta, jossa karjanomistajat voivat laiduntaa karjaansa kylän yhteisesti omistamalla laidunmaalla eli yhteismaalla. Karjanomistajan rajahyöty, eli yhden uuden eläimen laiduntamisesta koituva hyöty tulee eläimen omistajalle mutta kustannukset (ruohon kuluminen, maaperän huononeminen jne.) jakautuvat tasan kaikille laidunmaan "omistajille" eli hyödyntäjille. Näin ollen yksittäisten karjanomistajien kannattaa lisätä laiduntamista vielä silloinkin kun se on yleisen edun vastaista.


title: Yhteismaan ongelma

text: Kaikki järkiperäisesti toimivat oman hyötynsä maksimointiin pyrkivät karjankasvattajat pyrkivät kasvattamaan oman karjalaumansa kokoa. Tästä on seurauksena yhteismaan nopea täyttyminen ja kuluminen käyttökelvottomaksi.


title: Yhteismaan ongelma

text: Esimerkkejä yleiskäytössä olevista rasursseista ovat muun muassa ilmakehä, valtameret, joet, kalakannat ja kansallispuistot.


title: Yhteismaan ongelma

text: Yhteismaan ongelmasta käytetään myös nimitystä "kalastajien ongelma" ("tragedy of the fishers").


title: Yhteismaan ongelma

text: Artikkeli esittää myös ratkaisuja kuten yksityistäminen, haittaverot ("pilaaja maksaa") ja sääntely. Hardin muistuttaa aiemmista yhteismaiden jaoista (Suomessa samansuuntaisia olivat isojako ja sarkajako).


title: Yhteismaan ongelma

text: Hänestä ei pidä tyytyä yksityistämisen sijaan vetoamaan "omaantuntoon", koska se suosii itsekkäitä vapaamatkustajia epäitsekkäämpien kustannuksella.


title: Yhteismaan ongelma

text: Osmo Soininvaaran mukaan liikakalastus tulee ratkaista huutokaupattavilla kalastuskiintiöillä. Hänen mukaansa tällöin 98 % kalastuslaivastosta jää tarpeettomaksi, mutta se on pienempi tehottomuus kuin se, että nyt 100 % kalastuslaivoista on hyödyttömiä 98 % kalastuskaudesta, koska saalista on niin vähän, että 2 % laivaston tehosta riittää.


title: Yhteismaan ongelma

text: Antiikin kreikkalainen Thukydides sanoi: "He uhraavat pienen murusen ajastaan pohtiakseen mitään julkisia asioita, lähinnä omiaan. Kun jokainen unelmoi, että mitään harmia ei tule hänen laiminlyönnistään, on jonkun toisen tehtävä pitää huolta asioista. Jokaisen muunkin toimiessa näin yhteiset hyvät rappeutuvat huomaamatta."


title: Yhteismaan ongelma

text: Aristoteles vastusti samoin Ateenan valtion yhteisiä resursseja ja piti niitä epäkäytännöllisinä ja sopusointua edistämättöminä ja sanoi: "Mitä useammalle jokin on yhteinen, sitä vähemmän siitä huolehditaan. Jokainen ajattelee lähinnä omaansa, tuskin yhtään yhteistä etua. Jokainen helpommin jättää huolehtimatta siitä, mistä odottaa toisten huolehtivan."


title: Yhteismaan ongelma

text: William Forster Lloyd totesi yhteismaan ongelmia kirjassaan (1833) väestönkasvusta.


title: Yhteismaan ongelma

text: Tunnettu kirjaimellinen yhteismaan ongelma oli se ylilaiduntaminen, joka johti "Boston Common" -alueen yhteislaiduntamisen lopettamiseen.


title: Yhteismaan ongelma

text: Vuonna 1940 Ludwig von Mises kirjoitti ongelmasta, että omistusoikeuksien puuttuessa ihmiset käyttävät liikaa tukkia ja riistaa metsästä, kalaa vesistöistä ja mineraaleja maasta, koska käyttämättä jäävä osuus ei päätyisi heidän vaan jonkun muun hyödyksi, ja samasta syystä eivät piittaa puu-, eläin- ja kalakantojen kestävästä käytöstä, maaperän eroosiosta ja niin edelleen.


title: Yhteismaan ongelma

text: Myöhemmin "yhteismaan ongelmasta" esitettyjä näkemyksiä on arvioitu uudelleen. Näissä arvioissa on muun muassa tultu siihen tulokseen, että välttämättä nimenomaan yhteisomistus sinällään ei aina ole syynä resurssien tuhlaukseen. Esimerkiksi Nobelin taloustieteen palkinnolla palkittu yhdysvaltalainen taloustieteilijä Elinor Ostrom on osoittanut, että yhteisomistuksessa olevat metsät tuottavat yhtä hyvin kuin yksityisesti omistetut tutkiessaan yhteisresurssien (kastelujärjestelmien, kalastusalueiden ja yhteismetsien) ja yhteishyödykkeiden (ihmiskunnan yhdessä omistamien resurssien kuten valtamerten ja ilmakehän) hallintaongelmia.


title: Parviäly

text: Parviäly (tai "parviälykkyys") on tekoälytutkimuksen osa-alue, joka tutkii hajautettujen itseorganisoituvien agenttien kollektiivista käyttäytymistä. Parviälyn (engl. "Swarm intelligence") käsite on peräisin soluautomaattien tutkimuksesta (Beni & Wang, 1989).


title: Parviäly

text: Parviälyn kannalta kiinnostavat systeemit koostuvat tyypillisesti yksinkertaisista agenteista, jotka ovat vuorovaikutuksessa toistensa ja ympäristönsä kanssa. Vaikka agenttien käyttäytymistä ei hallita keskitetysti, agenttien välisistä paikallisista vuorovaikutuksista kehkeytyy globaaleja käyttäytymismalleja. Luonnon esimerkkejä parviälykkäistä järjestelmistä ovat muun muassa muurahaisyhdyskunnat, mehiläispesät ja lintujen, heinäsirkkojen kalojen ja monien nisäkkäiden käyttäytyminen parvissa ja laumoissa.


title: Parviäly

text: Parviälyn alan tunnetuimmat algoritmit ovat muurahaiskolonnaoptimointi ja hiukkasparvioptimointi.


title: The Cult Is Alive

text: The Cult Is Alive on norjalaisen black metal -yhtyeen Darkthronen kahdestoista studioalbumi. Musiikillisesti se poikkeaa melko rajusti aikaisemmista levyistä, sisältäen paljon punk rockiin, varsinkin Crust punkiin viittaavia elementtejä. Esimerkiksi kappale "Graveyard Slut" on lähes täysin punk-kappale black metallin sijaan. Yhtyeen rumpali Fenriz onkin kommentoinut albumilla otettua tyylisuuntausta "Voit kutsua sitä Black Metaliksi tai Evil Rockiksi, minä en välitä."


title: The Cult Is Alive

text: The Cult Is Alivelta julkaistiin yksi single, "Too Old, Too Cold". Albumi on myös Darkthronen ensimmäinen Peacevillen kautta julkaistu levy, sitten 1994 julkaistun Transilvanian hungerin.


title: Ted (lentoyhtiö)

text: Ted oli yhdysvaltalaisen United Airlinesin halpalentotytäryhtiö. Se aloitti toimintansa vuonna 2004 ja lopetti toimintansa vuonna 2009.


title: Ted (lentoyhtiö)

text: Ted sai nimensä Unitedin kolmesta viimeisestä kirjaimesta.


title: Ted (lentoyhtiö)

text: Tedin laivastoon kuuluivat seuraavat lentokoneet:


title: British Library

text: British Library on Yhdistyneen kuningaskunnan keskeisin kansalliskirjasto. Kirjaston päätoimipiste (St Pancras) sijaitsee Lontoossa lähellä St Pancrasin rautatieasemaa. Tärkein sivutoimipiste tunnetaan nimellä Boston Spa, ja sijaitsee Pohjois-Englannin Weaterbyssä, West Yorkshiressä. Kuningaskunnan muita kansalliskirjastoja ovat Walesin kansalliskirjasto ja Skotlannin kansalliskirjasto.


title: British Library

text: British Library on nuori kansalliskirjasto. Laki British Librarystä säädettiin vuonna 1972 ja kirjaston toiminta alkoi 1. heinäkuuta 1973. Kirjaston nykyistä päärakennusta, jonka suunnittelivat arkkitehdit Sir Colin St John Wilson ja M.J. Long, ryhdyttiin rakentamaan vuonna 1982 ja se avautui 1997. Rakennuksessa on lattiapinta-alaa yli 112 000 neliömetriä. Tämä jakautuu 14 kerrokseen (9 maan päällä ja 5 maan alla) ja rakennus ulottuu 24,5 metriä maan alapuolelle. Rakennukseen kului yli 10 miljoonaa tiiltä ja 180 000 tonnia betonia. British Libraryn kirjastorakennus oli 1900-luvun suurin uusi julkinen rakennus Britannian. ja maksoi 506 miljoonaa puntaa. Nuoruudestaan huolimatta kirjastorakennus nostettiin Britannian merkittävimpien suojeltujen rakennusten -listalle (Grade I) vuonna 2015.


title: British Library

text: Kirjastoa perustettaessa aineistokokoelman keskeisen osan muodosti British Museumin kirjasto-osastojen (vuonna 1753 perustettu Department of Printed Books) aineisto. Museon kirjakokoelma oli kattava ja esimerkiksi Leninin (1900-luvun alussa, käyttäen salanimeä Jacob Richter) kerrotaan todenneen sen sisältäneen kattavamman kokoelman venäläistä kirjallisuutta kuin Moskovan ja Pietarin tuolloiset kirjastot. Muita merkittäviä aineistolähteitä olivat Britannan patenttitoimiston kirjasto (1855-, vuodesta 1962- nimellä National Library of Science and Invention), kansallinen keskuskirjasto (National Central Library 1916-) ja National Lending Library for Science and Technology (NLLST, 1961- Boston Spa, Yorkshire). Viimeksi mainittu on vuodesta 1985 tunnettu nimellä the British Library Document Supply Centre, ja se toimittaa kopioita aikakauslehdistä, kirjoista, kokousjulkaisuista ja raporteista maailmanlaajuisesti. Pyyntöjä tulee vuosittain noin 4 miljoonaa.


title: British Library

text: Kirjastolla on kuusi eri aihealueisiin liittyvää päätavoitetta:


title: British Library

text: Kansalliskirjaston kokoelmiin kuuluu yli 150 miljoonaa nimikettä, joihin sisältyy noin 25 miljoonaa kirjaa sekä merkittävä määrä käsikirjoituksia. Se on yksi Yhdistyneen kuningaskunnan vapaakappalekirjastoista, joten se saa lakisääteisesti jokaisen kirjan, joka julkaistaan tai jota levitetään Yhdistyneessä kuningaskunnassa tai Irlannissa. Kirjasto hankkii kokoelmiinsa myös ulkomailla julkaistua materiaalia.


title: British Library

text: Vanhinta kirjallista aineistoa edustavat yli 3 000 vuotta vanhat kiinankieliset oraakkeliluukirjoitukset. Kirjaston ainutlaatuisiin kokoelmiin kuuluvat muun muassa muinaisenglanniksi kirjoitetun Beowulf-sankarisaagan ainoa tunnettu käsikirjoitus osana Nowell-koodeksia, Magna Carta, Leonardo da Vincin muistikirjoja, The Times -sanomalehden ensimmäinen painos (18. maaliskuuta 1788) ja The Beatles -yhtyeen käsikirjoitukset.


title: British Library

text: Aineistoa on 718 hyllykilometriä (2015–16) ja määrä kasvaa noin 12 kilometrillä (noin kolmella miljoonalla nimikkeellä) vuosittain. Hyllytilasta 100 kilometriä on Boston Span sivutoimipisteessä. Digitaalista aineistoa kerättiin syyskuussa 2015 toteutetulla kolmannella brittiläisten verkkotunnusten (domain) webhaulla, jolloin kerättiin yli 68 teratavua erilaista sisältöä. Kerätyn aineiston arvioidaan sisältävän yli kaksi miljardia webnimikettä (websivua, kuvaa, videota tai dokumenttia) ja yli kymmenen miljoonaa verkkosivustoa.


title: British Library

text: Kirjasto raportoi liiketoiminnan tukemisen luoneen lähes 1 700 uutta yritystä ja 4 200 uutta työtä kahden vuoden tarkastelujakson aikana (2013–2015) ja määrän uskottiin nousevan korkeammaksi vuonna 2017. British Library tekee liiketoimintasektorilla yhteistyötä useiden kaupunkien kirjastojen kanssa.


title: British Library

text: Vuonna 2015 British Library järjesti Nottinghamin yliopiston kanssa ensimmäisen MOOC-yliopistokurssinsa (Massive Open Online Course), kurssiaiheena oli "MOOC on Propaganda and Ideology in Everyday Life". Suositulle MOOC-kurssille osallistui tuhansia opiskelijoita 20 eri maasta, joten kirjasto päätti uusia kurssin vuonna 2016.


title: Vaasan läänin itäinen vaalipiiri

text: Vaasan läänin itäinen vaalipiiri oli Suomen eduskuntavaalien vaalipiiri ensimmäisistä vaaleista vuoden 1958 vaaleihin asti. Vaalipiiri käsitti Vaasan läänin itäosan eli pääosan nykyistä Keski-Suomen maakuntaa ja lisäksi Vaasan läänin järviseudun ja osan Etelä-Pohjanmaata. Myös Virrat kuului tähän vaalipiiriin. Kun Keski-Suomi erotettiin omaksi läänikseen vuonna 1960, Vaasan läänistä muodostettiin yksi vaalipiiri. Vaasan läänin itäisen vaalipiirin jatkaja on Keski-Suomen vaalipiiri.


title: Vaasan läänin itäinen vaalipiiri

text: Vaalipiiriin kuuluneet kunnat olivat Alajärvi, Alavus, Evijärvi, Jyväskylä, Jyväskylän maalaiskunta, Kannonkoski, Karstula, Keuruu, Kinnula, Kivijärvi, Konginkangas, Kortesjärvi, Kuortane, Kyyjärvi, Lappajärvi, Laukaa, Lehtimäki, Multia, Petäjävesi, Pihjalavesi, Pihtipudas, Pylkönmäki, Saarijärvi, Sumiainen, Suolahti, Toivakka, Töysä, Uurainen,Viitasaari, Vimpeli, Virrat, Ähtäri, Äänekoski ja Äänekosken maalaiskunta.


title: Vaasan läänin itäinen vaalipiiri

text: Ennen toisen maailmansodan päättymistä SDP oli Vaasan läänin itäisen vaalipiirin ylivoimaisesti suurin puolue. Vaaleissa 1907–1939 sosiaalidemokraatit saivat aina vähintään puolet paikoista. Laitavasemmisto ei onnistunut horjuttamaan SDP:n asemaa 1920-luvulla, mutta sotien jälkeen SKDL vei puolueelta useita paikkoja, ja Maalaisliitto nousi demareiden ohi suurimmaksi puolueeksi. Vasemmiston kokonaiskannatus säilyi kuitenkin ennallaan.


title: Vaasan läänin itäinen vaalipiiri

text: Suomalainen ja Nuorsuomalainen puolue saivat vaalipiiristä aina edustajia, mutta niiden seuraajat kokoomus ja edistys jäivät ajoittain paikoitta. Kokoomus jäi ilman edustajaa vaaleissa 1933 ja 1936, kun IKL vei oikeiston äänet.


title: Dulwich College

text: Dulwich College on itsenäinen poikakoulu Dulwichissa Kaakkois-Lontoon lähiössä, Isossa-Britanniassa. Näyttelijä Edward Alleyn perusti sen vuonna 1619. Ernest Shackleton kävi siellä koulun.


title: Dulwich College

text: Nykyisin koulussa on noin 1500 oppilasta, joista 120 asuu sen asuntolassa. Kouluun otetaan oppilaita pääsykokeiden perusteella, joita järjestetään 7-, 11-, 13-, ja 16-vuotiaille.


title: Jonas Andersson (jääkiekkoilija)

text: Jonas Andersson (s. 24. helmikuuta 1981 Lidingö, Ruotsi) on ruotsalainen jääkiekkohyökkääjä, joka pelaa kaudella 2014–2015 Sveitsin pääsarjassa, Kloten Flyersin joukkueessa.


title: Jonas Andersson (jääkiekkoilija)

text: Andersson varattiin NHL:ään , kun Nashville Predators huusi miehen oikeudet 33. varausvuorolla. Andersson siirtyi jo seuraavaksi kaudeksi pelaamaan OHL-juniorisarjaan North Bay Centennialsiin. Hän pelasi kauden aikana OHL:n tähdistöottelussa ja valittiin tulokkaiden tähdistökentälliseen.


title: Jonas Andersson (jääkiekkoilija)

text: Hän aloitti Nashvillen organisaatiossa farmijoukkue Milwaukee Admiralsissa, jossa pelasi sekä IHL- että AHL-liigaa. Kaudella 2001–02 hän sai tililleen tähän asti ainoat viisi NHL-otteluaan. Kausi 2002–2003 päättyi kuitenkin ikävästi. Andersson loukkasi olkapäänsä, ja kausi 2003–2004 jäi häneltä kokonaan väliin.


title: Jonas Andersson (jääkiekkoilija)

text: Kun hän lopulta toipui kovasta vammastaan, oli pelituntuma kadonnut täysin. Kaudella 2004–2005 Andersson pelasi Ruotsissa kolmessa joukkueessa: Leksandissa Allsvenskania ja Södertäljessä sekä Brynäsissä Elitserieniä. Kaudeksi 2005–2006 mies lähti hakemaan uraansa jälleen nostetta, tällä kertaa Suomesta. Andersson siirtyi Tampereen Ilvekseen.


title: Jonas Andersson (jääkiekkoilija)

text: Andersson pelasi yhden kauden Ilveksessä ja siirtyi kaudeksi 2006–2007 HPK:on. Anderssonin alkukausi HPK:ssa sujuikin kohtalaisesti, mutta olkapäävamman takia hän joutui jättämään runkosarjan kesken 23 pelin jälkeen. Andersson kuntoutui kuitenkin pudotuspeleihin ja kauden päätteeksi hän teki vuoden jatkosopimuksen HPK:hon.


title: Jonas Andersson (jääkiekkoilija)

text: HPK ajautui kaudella 2007–2008 liigan häntäpäähän. Joukkue myi Anderssonin kesken kauden Oulun Kärppiin. Kärppien kausi päättyi mestaruusjuhliin, ja Andersson voitti uransa ensimmäisen Suomen-mestaruuden. Kaudella 2008–2009 Andersson oli Kärppien toiseksi paras pistemies tehoilla 24+33. Kärpät oli jälleen SM-liigan loppuottelussa mutta jäi tällä kertaa hopealle.


title: Jonas Andersson (jääkiekkoilija)

text: Huhtikuussa 2009 Andersson teki kauden 2009–2010 kattavan sopimuksen KHL-liigassa pelaavan Dynamo Minskin kanssa. Toukokuussa 2010 ilmoitettiin ettei hän jatka joukkueessa kaudella 2010–11. Andersson siirtyi Vancouver Canucksiin, jossa hän pelasi kauden aikana neljä NHL-ottelua ilman tehopisteitä. Canucksin farmijoukkueessa Manitoba Moosessa hän pelasi 20 AHL-ottelua tehopistein 5+6=11. Tammikuussa 2011 Andersson siirtyi KHL:n Ak Bars Kazaniin, jossa hän pelasi seitsemän ottelua tehden yhden maalin ja antaen kolme maalisyöttöä. Kolmessa pudotuspeliottelussa hän jäi pisteittä.


title: Jonas Andersson (jääkiekkoilija)

text: Kaudeksi 2011–2012 Andersson siirtyi HK Atlantiin, jossa hän pelasi puolentoista kauden ajan. Tammikuussa 2013 Atlant myi hänet Torpedo Nižni Novgorodiin vaihdossa Ilja Krikunoviin.


title: Jonas Andersson (jääkiekkoilija)

text: Andersson pelasi jääkiekon MM-kilpailuissa 2010, jotka päättyivät pronssiin. Hän oli Ruotsin paras maalintekijä kuudella osumallaan. Koko turnauksen maalipörssissä Andersson oli toinen yhdessä Venäjän Pavel Datsjukin kanssa. Heidän edellä oli vain seitsemän maalia iskenyt Kanadan John Tavares.


title: Jonas Andersson (jääkiekkoilija)

text:
Vuonna 2001 Andersson pelasi alle 20-vuotiaiden MM-kilpailuissa.
Anderssonilla on tyttöystävä, Frida.


title: Viljuisk

text: Viljuisk (, ) on noin 10 000 asukkaan kaupunki Sahan tasavallan keskiosassa Venäjällä. Kaupunki sijaitsee Viljuin varrella, 592 kilometriä tasavallan pääkaupungista Jakutskista luoteeseen. Se on Viljuiskin piirin hallinnollinen keskus. Kaupungin lentoasema sijaitsee runsas kolme kilometriä keskustasta itään.


title: Viljuisk

text: Viljuiskin paikalle perustettiin kasakoiden talviasutus vuonna 1634, ja siitä käytettiin joko nimeä Tjukanskoje tai Verhneviljuiskoje. Vuonna 1783 paikalle perustettiin Olensk-niminen kaupunki, joka sai nimen Viljuisk, vuonna 1821.


title: James Caird

text: James Key Caird (1837-1916) oli skotlantilainen hampputehtailija, joka rahoitti Ernest Shackletonin Endurance-tutkimusmatkan. Cairdin avustus oli 24 000 puntaa, ja hän oli matkan toinen tärkeä avustaja Britannian hallituksen lisäksi.


title: James Caird

text: Cairdin mukaan nimettiin retken pelastusvene, jolla Shackleton ja viisi muuta retkikunnan jäsentä purjehtivat 1 300 kilometrin matkan Elefanttisaarelta Etelä-Georgian saarelle hakemaan apua.Caird oli myös filantrooppi, joka tuki kotikaupunkinsa Dundeen useita rakennusprojekteja.


title: Oskari

text: Oskari (, ) on suomalainen miehen etunimi, joka on lainattu ruotsin kautta muinaisenglantilaisesta nimestä Osgar, "jumalan keihäs". Muinaisnorjasta löytyy sana Ásgeirr , ilmeisesti molemmat nimet pohjautuvat sanoihin: “ÁsgæiRR ja ǢsgæiRR”, “áss” (pakanajumala) ja “*gaizaz” (keihäs).


title: Oskari

text: Lisäksi Oscar niminen hahmo löytyy Irlantilaisesta mytologiasta, Oscar oli Oisínin ja naiskeiju Niamhin soturipoika.


title: Oskari

text: Ensimmäinen pohjoismainen Oskari oli vuonna 1799 syntynyt Ruotsin kuningas Oskar I. Nimen valitsi hänen kumminsa Napoleon "Ossianin lauluissa" mainitun Oscurin mukaan.


title: Oskari

text: Suomessa nimi Oskari on toukokuun 2017 loppuun mennessä annettu 47 079 miehelle ja alle 10 naiselle. Muodossa Oskar nimi on annettu 14 827 miehelle ja alle 10 naiselle.


title: Oskari

text: Oskarin nimipäivä on 1. joulukuuta. Suomenkielisessä kalenterissa nimi esiintyy muodossa Oskari, ruotsinkielisessä muodossa Oskar. Vuodesta 2020 lähtien nimi esiintyy suomenkielisessäkin kalenterissa myös muodossa Oskar.


title: Oskari

text: Oskari-nimen englanninkielistä vastinetta kantaa myös elokuva-alan Oscar-palkinto. Oskaria käytetään myös riikinkukkokirjoahvenen lempinimenä.


title: Oskari

text: Oskarin lempinimi on usein myös virallisena nimenä käytössä oleva Osku.


title: Oskari

text:
Listan henkilöt ovat suomalaisia.
nimen muita käyttöyhteyksiä:


title: Fenriz

text: Fenriz (s. 28. marraskuuta 1971 nimellä Leif Nagell, myöhemmin Gylve Fenris Nagell) on norjalainen muusikko, joka tunnetaan parhaiten hänen black metal -yhtyeestään Darkthrone, jossa hän sanoittaa sekä soittaa rumpuja. Nagellilla on kuitenkin monia muitakin musiikkiprojekteja tyyliltään laidasta laitaan. Vuonna 2004 Fenriz julkaisi Peacevillen kautta Fenriz Presents... The Best of Old-School Black Metal -kokoelmalevyn, joka sisältää black metallin pioneerien kappaleita. Hän on myös tehnyt Norjan NRK:lle radiotyötä ja esiintynyt televisiossa.


title: Fenriz

text: Nykyisin Fenriz asuu Oslossa ja hän työskentelee postilaitoksessa. Hänet tunnetaan myös aktiivisena luontoihmisenä ja Oslon alueen metsien suojelijana.


title: Fenriz

text: Nagell valittiin syksyllä 2016 9 000 asukkaan Kolbotnin kaupungin valtustoon liberaalipuolueen ehdokkaana. Hänen vaalikampanjansa oli yhden valokuvan julkaiseminen, jossa hän poseerasi kissa sylissään ja kuvatekstinä oli ""Älä äänestä minua"".


title: Fenriz

text: E


title: Kumlingen lentokenttä

text: Kumlingen lentokenttä () sijaitsee Kumlingen kunnassa Ahvenanmaalla. Kenttä on auki ympäri vuoden.


title: Kumlingen lentokenttä

text: Lentokentällä on yksi 600 metriä pitkä punaisella asfaltilla päällystetty, valaistu kiitotie. Vuonna 1975 avattua lentokenttää ylläpitää Ahvenanmaan maakuntahallitus.


title: Satunnaisuus

text: Satunnaisuus tarkoittaa yleensä tarkoituksen ja säännönmukaisuuden puutetta. Satunnaista tapahtumaa ei voi ennustaa. Matematiikassa satunnaisuutta analysoidaan todennäköisyysteoriassa.


title: Satunnaisuus

text:
Satunnaisprosessi on toistuva tapahtumasarja, jonka tulokset eivät seuraa kuvattavaa muotoa. Satunnaiset prosessit kuitenkin noudattavat tilastollista lakia. Esimerkiksi jos 6-sivuista noppaa heitetään erittäin monta kertaa tiedetään, että tulosta 6 tulee heittojen määrä / 6 ja heittojen tulosten yhteenlaskettu summa on 3,5 * heittojen määrä.
Tämän vuoksi sattuma eroaa mielivaltaisesta: satunnaisuus tarkoittaa että tilastollinen laki on olemassa ja mielivaltaisella tarkoitetaan enemmänkin tilannetta, jossa tilastollista lakiakaan ei ole olemassa.


title: Satunnaisuus

text: Satunnaisuus-sana liitetään usein tilastotieteeseen, jossa sillä kuvataan korrelaation puutetta.


title: Satunnaisuus

text: Satunnaisuudella on tärkeä osa matematiikassa, luonnontieteissä ja filosofiassa. Sillä on merkittävä rooli muun muassa informaatioteoriassa, kaaosteoriassa, kvanttimekaniikassa, kombinatoriikassa, peliteoriassa, salausmenetelmissä ja tilastotieteen sovelluksissa.


title: Satunnaisuus

text: Satunnaiset fyysiset prosessit ovat kiinnostaneet ihmisiä, ja satunnaisuutta on käytetty uhkapeleissä ja ennustamisen apuvälineenä. Esimerkiksi Yijingin (Wade-Giles: I ching) on katsottu antavan vastauksia esitettyihin kysymyksiin sekä antavan ohjeita, joiden mukaan voidaan elää, arvottujen, luonteeltaan sattumanvaraisten tulosten perusteella.


title: Satunnaisuus

text: Ensimmäisinä satunnaisuutta mallinsivat matemaattisesti Blaise Pascal, Pierre de Fermat ja Christiaan Huygens. Heidän kehittämänsä klassinen todennäköisyysteorian todennäköisyyksiin sidottua sattumaa on sittemmin käytetty entropian ja informaatioteorian käsitteissä.


title: Satunnaisuus

text: 1960-luvun alussa Gregori Chaitin, Andrei Kolmogorov ja Ray Solomonoff esittelivät algoritmisen satunnaisuuden (), jossa satunnaisuus riippui siitä, onko symbolijonoa mahdollista pakata. Heidän ajatuksensa perustuu siihen, että täysin satunnaisen symbolijonon tulostamiseksi tarvitaan pidempi ohjelma. Täysin pakkaamattomissa olevaa eli täysin satunnaista tulostetta kutsutaan Kolmogorov-kompleksiseksi


title: The Spirit of Ukko

text: The Spirit of Ukko on Kiukaan esikoisalbumi, joka julkaistiin 27. huhtikuuta 2005.


title: The Spirit of Ukko

text: Kaikki kappaleet kirjoittanut Mikko Salovaara, ellei toisin mainittu.


title: DJ Shadow

text: DJ Shadow (s. 29. kesäkuuta 1972 San José, Kalifornia), oikealta nimeltään Joshua Paul Davis, on yhdysvaltalainen DJ-muusikko, joka tunnetaan mielikuvituksellisesta, kokeellisesta, samplepohjaisesta hip hop/trip hopista. Hänen levykokoelmansa käsittää yli 60 000 levyä ja se on yksi maailman suurimmista.


title: Eläinten päivä

text: Eläinten päivä on valtakunnallisesti 4. lokakuuta vietettävä kansainvälinen vuosipäivä. Ensimmäisiä kertoja Eläinten päivää vietettiin 1930-luvun alussa Firenzessä, Italiassa. Eläinten päivästä alkaa myös Eläinten viikko, jota vietetään 4.–10. lokakuuta. Ensimmäistä Eläinten viikkoa vietettiin vuonna 1959. Eläinten viikko on Suomen Eläinsuojeluyhdistyksen aloittama tapahtumaviikko jota vietetään vain Suomessa.


title: Eläinten päivä

text: Alkuperäinen idea päivän järjestämiseksi oli Heinrich Zimmermannin (1887–1942) joka oli saksalaisen Mensch und Hund -lehden kustantaja ja toimittaja. Hän järjesti ensimmäisen Eläinten päivän 24. maaliskuuta 1925 Berliinissä ja siihen otti osaa 5 000 ihmistä. Alun perin se oli ajateltu järjestettäväksi 4. lokakuuta mutta koska Berlin Sportpalast jossa ensimmäinen tapahtuma järjestettiin oli vapaana vain tuona ajankohtana niin se pidettiin silloin. Paikka oli ainoa jossa voitiin järjestää niin iso tapahtuma. Seuraavina vuosina se järjestettiin samana päivänä kunnes se vuonna 1929 siirrettiin 4. lokakuuta mikä oli alun perin kaavailtu päivä. Aluksi sitä järjestettiin vain Saksassa, Itävallassa, Sveitsissä ja Tsekkoslovakiassa. Vuonna 1931 8. toukokuuta pidettiin Firenzessä, Italiassa maailman eläinsuojelujärjestöjen kongressi jossa Zimmermannin ehdotus kansainvälisen Eläinten päivän viettämiseksi 4. lokakuuta hyväksytiin yksimielisesti. Päivä on alkujaan valittu Fransiskus Assisilaisen muistopäivän mukaan. Monissa katolisissa kirkoissa järjestetään eläinten siunaustilaisuuksia. Nykyisin eläinten päivää vietetään maailmanlaajuisesti uskonnosta riippumatta.


title: Eläinten päivä

text: Suomen Eläinsuojeluyhdistysten liitto SEY sekä Animalia järjestävät vuosittain Eläinten viikon aikana erilaisia tapahtumia sekä muun muassa jakavat materiaalia kouluille.Maailman eläinten päivän tapahtuma järjestettiin Helsingin Itäkeskuksessa. Sen avasi Tanja Karpela, puhujina olivat Marko Björs ja Jaana Pelkonen. Whiskas- ja Pedigree-keräyskampanjan tulos luovutettiin Yliopistollisen Eläinsairaalan Ystäville, Yliopistolliselle eläinsairaalalle ja Suomen Poliisikoirayhdistykselle.


title: Eläinten päivä

text: Kuopion ja Lahden toreilla Animalia järjesti infopöydän, Oulun rotuaarilla jaettiin esitteitä sekä Tampereen vanhalla kirjastotalolla järjestettiin "Kohti eläinystävällistä tulevaisuutta" -tapahtuma.


title: Nikanor Parmenionin poika

text: Nikanor Parmenionin poika (kuoli 330 eaa) oli makedonialainen sotilas. Hän johti niin sanottuja kilvenkantajia ("hypaspista") Aleksanteri Suuren armeijassa. Nikanor oli merkittävän sotapäällikön Parmenionin poika. Luultavasti Nikanorista tuli kilvenkantajien päällikkö sen jälkeen kun hänen isänsä oli osoittautunut olevansa lojaali Aleksanterille tämän isän kuoleman jälkeen vuonna 336 eaa. Nikanorin vanhempi veli Filotas sai myös korkean aseman armeijassa. Hänestä tuli toveriratsuväen komentaja. Nikanor johti kilvenkantajia ainakin Granikoksen, Issoksen ja Gaugamelan taisteluissa. Hän kuoli vuonna 330 eaa. sairauteen.


title: Björn-Erik Sundqvist

text: Björn-Erik Sundqvist (s. 5. maaliskuuta 1988 Pietarsaari) on aktiiviuransa päättänyt suomenruotsalainen jalkapalloilija, pelipaikaltaan hyökkääjä.


title: Björn-Erik Sundqvist

text: Sundqvist aloitti uransa Veikkausliigassa pelaavan Jaron riveissä, jossa pääsi pelaamaan 35 liigaottelua tehden niissä 4 maalia. Hän nousi Jaron liigaryhmään jo 16-vuotiaana ja pääsi pelaamaan ensimmäisen liigaottelunsa 17-vuotiaana. Jaron lisäksi Sundqvist on pelannut Umeå FC:n riveissä sekä lainalla GBK:ssa.


title: Björn-Erik Sundqvist

text: Sundqvistin suurin vahvuus on nopeus. Hän on esiintynyt alle 17-vuotiaiden maajoukkueessa.


title: Gothminister

text: Gothminister on norjalainen goottityylistä industrial metallia soittava yhtye. Vuonna 1999 perustettu yhtye on julkaissut neljä albumia ja on erityisen menestynyt Saksassa, soittaen monissa Saksan musiikkifestivaaleissa.


title: Eemil Luukka

text: Emil Wiktori (Eemil Viktor) Luukka (1. joulukuuta 1892 Muolaa, Ilola – 1. kesäkuuta 1970 Valkeakoski) oli suomalainen poliitikko. Hän toimi maanviljelijänä Muolaassa ja sen ohella vuosina 1928−1941 Muolaan kunnankirjurina. Viime sotien jälkeen Luukka omisti maatilan Sääksmäellä.


title: Eemil Luukka

text: Maalaisliittoa edustanut Luukka työskenteli kansanedustajana vuosina 1936–1966 ja ministerinä kahdeksassa eri hallituksessa 1942–1962. Hän toimi myös pääministeri V. J. Sukselaisen sijaisena 3. heinäkuuta – 14. heinäkuuta 1961. Presidentin valitsijamiehenä Luukka oli vuosien 1956 ja 1962 vaaleissa. Vuoden 1966 vaaleissa Luukka jätti eduskunnan yhtenä viimeisistä ns. pitkän parlamentin (1939−1945) jäsenistä.


title: Eemil Luukka

text: Luukka kannatti voimakkaasti Karjalan palautusta ja halusi edistää karjalaisten oikeuksia. Hän toimi Karjalan Liiton puheenjohtajana vuosina 1946–1967. Luukka kuului kaikkiaan kymmenien eri yhtiöiden ja yhteisöjen hallintoelimiin.


title: Eemil Luukka

text: Eemil Luukka sai kunnallisneuvoksen arvonimen vuonna 1942 ja ministerin arvonimen vuonna 1962.


title: Eemil Luukka

text: Eemil Luukan toiseksi vanhin poika oli ministeri ja SOK:n pääjohtaja Viljo Luukka.


title: Smallville (2. tuotantokausi)

text:
Smallvillen 2. tuotantokausikausi käynnistyi Yhdysvalloissa 24. syyskuuta 2002.
2. kausi sisältää 23 jaksoa. Yhdysvalloissa ensimmäisen kauden esitys päättyi 20. toukokuuta 2003.


title: Smallville (2. tuotantokausi)

text: Suomessa ensimmäinen kausi kännyistyi 23. maaliskuuta 2003 ja sen esitys päättyi 1. helmikuuta 2004


title: Smallville (2. tuotantokausi)

text:
Clark saa pelastettua Lanan myrskyn silmästä. Nixon ja Jonathan jäävät loukkoon kirkon kellariin, josta myöhemmin Clark ja Lex yrittävät etsii heitä. Lexin isä on vahingoittunut vakavasti ja joutuu leikkaukseen, jonka seurauksena hän sokeutuu.
Chloe kertoo Clarkille haluavansa olla vain ystäviä kun huomaa hävinneensä Lanalle. Lopulta Nixon uhkaa tappaa Jonathanin, jolloin Lex ampuu miehen.


title: Smallville (2. tuotantokausi)

text: Kesäloman jälkeen Clarkille kehittyy uusi kyky, tulinen katse. Koulussa on uusi opettaja Desiree, johon Lex käy kuumana. Clark sytyttää uudella kyvyllään luokan tuleen. Lex astelee alttarille Desireen kanssa Clark on bestmaninaan. Desireellä ei ole puhtaita käsiä, kun hän usuttaa Lexin tämän ystäviä vastaan ja tappamaan Jonathanin. Tämän aikana Clark puolestaan viruu vankilassa.


title: Smallville (2. tuotantokausi)

text: Lexin lääkäri ajaa kolarin ja jättää yliajon uhrin virumaan pellolle. Pete löytää miehen ja samalla löytää myös avaruusaluksen. Clark tunnustaa Petelle salaisuutensa, mutta se ei ole Petelle mieluisa. Lexin ja Lionelin yhteiselo ei oikein suju. Lanalle on totuttelee uuteen elämäntilanteensa.


title: Smallville (2. tuotantokausi)

text: Clarkin saa luokkasormuksen, joka sisältää punaista kryptoniittia. Tämä aiheuttaa muutoksia pojan käytöksessä kuten tunnustaa Lanalle tunteensa ja innostuu vinguttamaan perheen luottokorttia. Lexin ja Lionelin valtataistelu jatkuu ja Lex antaa isälle opetuksen. Uusi oppilas Jesse saapuu kouluun ja ystävystyy Clarkin kanssa.


title: Smallville (2. tuotantokausi)

text: Lana löytää kirjeen kun hän vierailee vanhempiensa haudalla. Kirjeen kirjoittanut Byron ja Lana ystävystyvät, joka saa Clarkin epäluuloiseksi. Lanaa taas hiertää Clarkin pimittämä salaisuus. Luthorin firma on osallisena oudossa mutaatiosopassa. Clarkin äiti pestautuu Lionelin henkilökohtaiseksi avustajaksi.


title: Smallville (2. tuotantokausi)

text: Uimaripoika Troy vanhenee kertapulauksella. Kun toinenkin kundi ikääntyy kertarysäyksellä, Chloe ynnää palaset yhteen: Troyn tyttöystävä Chrissy on mutantti, joka imee itseensä ikuista nuoruutta. Chrissyllä onkin jo uusi uhri kiikarissaan. Lana saa selville, että hänen äidillään oli suhde mieheen, joka taitaa olla hänen oikea isänsä. Koulu saa uuden rehtorin, joka on Lexille entuudestaan varsin tuttu. Myös Martha soittaa vanhalle tutulle uudestaan, sillä Kentin farmi on vakavissa taloudellisissa vaikeuksissa. Jonathan ei ilahdu puhelusta, ja Clark potee syyllisyyttä.


title: Smallville (2. tuotantokausi)

text: Nainen nimeltä Rachel Donely saapuu Smallvilleen ja väittää olevansa Clarkin biologinen äiti. Rachelilla oli ammoin suhde Lionel Luthoriin, ja synnytti tälle pojan Lucasin, josta hänet aikoinaan pakotettiin luopumaan. Rachel pitää Clarkia Lexin veljenä ja vaatii kaikkien kauhuksi DNA-testejä. Samalla paljastuu, että Kentin muka-käyttämä adoptiotoimisto on Lionelin omistama ja farmiperhe on miljonäärille palveluksen jos toisenkin velkaa. Clarkin ja Peten juoniessa geenihuijausta paljastuu, että Rachel on mielisairas. Se johtaa Lexin kidnappaamiseen. Clark pelastaa kaverinsa kerran, mutta samalla paljastuu suuri salaisuus: Lexillä on kuin onkin veli - ja tämä on elossa.


title: Smallville (2. tuotantokausi)

text: Lanan Nell-täti kertoo muuttavansa sulhasensa mukana Metropolikseen, mikä tietää muuttoa myös Lanalle. Tyttö ei tahdo jättää kavereitaan eikä Talonia vaan muuttaa yhteen Chloen ja tämän isän kanssa. Lex puolestaan tarvitsee kunnanisien apua. Maaherra Tate kiristää poikaa tukemaan häntä vaalikampanjassa, mutta Lex ei moiseen taivu. Clark ja hänen perheensä saavat päänvaivakseen tri Garnerin, joka on vanginnut Clarkin vanhan tutun Ryanin koekaniinikseen. Clarkin pelastusoperaatio epäonnistuu, jolloin lekuri ottaa Kentit silmätikukseen - Lexin uhkailuista huolimatta. Ryan on kuolemaisillaan, eikä edes Clark pysty auttamaan ystäväänsä.


title: Smallville (2. tuotantokausi)

text: Jonathan katkaisee jalkansa Marthan ollessa kokouksessa. Kelpo emäntä alkaa potea huonoa omatuntoa, koska on laiminlyönyt perhettään. Pari pääsee kuitenkin yhteisymmärrykseen. Kuumakalle-Lex lähtee aggressionpurkukurssille ja tapaa siellä varsin kauniin lääkärin, jonka kanssa pojalla on yhteisiä intressejä - ja myös yhteinen menneisyys. Ihmepoika Ian Randarilla on kyky jakaantua kahdeksi Ianiksi ja briljeerata koulussa. Ian tappaa huonon arvosanan antaneen opettajan ja yrittää päättää myös Clarkin päivät, mutta pojalla on tietysti täydellinen alibi. Ian rupeaa seurustelemaan sekä Chloen että Lanan kanssa ja huijaa tyttöjä tehokkaasti, sillä nämä pitävät Clarkin horinoita vain mustasukkaisuutena. Kun totuus paljastuu kaunottarille, Ian on jo houkutellut heidät ansaan aikeinaan lavastaa neitosten kaksoisitsemurha...


title: Smallville (2. tuotantokausi)

text: Clark putoaa luolaan Lexcorpin rakennustyömaan lähellä ja tutustuu Kylaan ja hänen isoisäänsä Josephiin. Luolan seinällä on ennustus taivaasta pudonneesta olennosta, jolla on suuria voimia. Kyla uskoo Clarkin olevan tämä olento ja heistä tulee läheisiä. Susi hyökkää useasti ihmisen kimppuun ja Clark uskoo Josephin olevan ihmissusi. Kuitenkin Kyla paljastuu ihmissudeksi ja kuolee haavoihinsa hypätessään Lionelin ikkunasta ulos. Lex kiinnostuu luolasta. Henry Small vahvistaa Lanalle olevansa geneettisesti hänen isänsä.Whitney palaa kotiin merivoimista ja yrittää jatkaa suhdetta Lanan kanssa. Whitneyllä on kuitenkin epäilyksiä Clarkia kohtaan. Whitney alkaa käyttäytyä oudosti ja Clark huomaa hänen todellisuudessa olevan Tina Greer (1x04 X-ray), joka vain lavasti kuolemansa. Myöhemmin käy ilmi että oikea Whitney menehtyi merivoimissa. Lexillä herää epäilykset uutta tyttöystävää Heleniä kohtaan.


title: Smallville (2. tuotantokausi)

text: Lex huomaa Lionelin piilottaneen kameroita kartanoonsa ja palkkaa konnan salakuuntelemaan Lionelin toimistoa. Tilanne riistäytyy käsistä ja Lionel ja Martha yllättävät konnat ja heidät otetaan pankkivangeiksi. Clark miettii tapaa pelastaa äitinsä ilman erikoisvoimien paljastumista. Henry Small paljastuu varmaksi Lanan isäksi.


title: Smallville (2. tuotantokausi)

text: Lionel Luthoria ammutaan ja Jonathan Kent pidätetään. Clark ja Pete tekevät omat rikostutkimukset ja huomaavat että enemmän kuin yhdellä (mukaan lukien Lex) oli mahdollisuus ampua Lionelia. Lana pyytää isäänsä ottamaan Jonathanin tapaus vastaan ja tämä kieltäytyy salaperäisestä syystä. Pete joutuu auto-onnettomuuteen, josta selviää vähillä vammoin. Lionel vaipuu koomaan.


title: Smallville (2. tuotantokausi)

text: Pete ja Chloe altistuvat loismadolle, joka muuttaa heidät jännitystä etsiväksi hullunrohkeaksi. Pete käyttää punaista kryptoniittia saadakseen Clarkin liittymään heihin vaaralliseen seikkailuun. Clark ei ainoastaan käytä voimiaan vaan suutelee Chloeta Lanan edessä.


title: Smallville (2. tuotantokausi)

text: Lex löytää veljensä Lucasin, jonka Lionel antoi adoptoitavaksi. Lex tuo hänen kotiin toivoen että he voisivat liittoutua Lionelia vastaan. Kun Lionelin juonittelut päätyvät pistää kaikki kolme vaaralliseen tilanteeseen, Lex jää miettimään keneen voi todella luottaa. Clark Kent päättää ottaa töitä Talonista.


title: Smallville (2. tuotantokausi)

text: Martha altistuu kryptoniitin itiöille Kentin myskysuojassa ja sairastuu vakavasti joutuen sairaalahoitoon. Myöhemmin Clark altistuu myös taudille ja Jonathan yrittää löytää parannuksen ajoissa. Dr. Bryce vaatii selitystä Jonathanilta miksi hän kieltäytyy Clarkin hoidosta. Lexin tyttöystävälle tarjotaan tuottoisaa asemaa sairaalassa, kaukana Smallvillesta. Clark hourailee Lanan nimeä kun Chloe juttelee hänelle.


title: Smallville (2. tuotantokausi)

text: Määrätietoinen Clark aikoo saada selville mistä hän on kotoisin ja matkustaa New Yorkiin tapaamaan Dr. Swansonia, loistavaa tieteilijää, joka pitelee viestiä hänen kotiplaneetalta. Lana päättää muuttaa pois Chloen asunnosta, kun tytöt riitelivät jälleen Clarkista.


title: Smallville (2. tuotantokausi)

text: Clark uskoo löytäneensä toisen hänen planeetaltaan. Koulukaveri väittää olevansa alieni ja epäilemättä varmistuu hänen käyttäessä tulista katsetta. Clark tutkii ja alkaa uskoa että hän on Krypton planeetalta. Helen löytää lukitun huoneen ja haluaa tietää mitä sen takana on. Helen vaatii Lexia tyhjäämään tutkimukset Clarkista.


title: Smallville (2. tuotantokausi)

text: Clark käyttää väärin voimiaan ja aiheuttaa vakavaa vahinkoa. Collegen opiskelija ahdistelee Lanaa ja Clark menettää malttinsa ja vahingoittaa poikaa. Kentit haastetaan oikeuteen rangaistavista vahingoista ja Clark alkaa kyseenalaistaa voimiaan. Helenin entinen poikaystävä palaa kaupunkiin.


title: Smallville (2. tuotantokausi)

text: Clark todistaa kun suosittu Smallvillen pesäpallon pelaaja on mukana ryöstämässä LuthorCorpin kuljetusautoa. Varkaat ovat liian vahvoja eikä Clark pysty estämään ryöstöyritystä. Nämä hulikaanit hyökkäävät Clarkin vanhempien kimppuun ja Clark on voimaton puolustamaan vanhempiaan. Tällä he yrittävät estää Clarkin menemistä poliisin puheille. Lanan ja hänen isänsä suhde edistyy.


title: Smallville (2. tuotantokausi)

text: Lanan luona vierailee lapsuudenkaverin haamu, joka hukkui jokeen pienenä. Lana kääntyy Clarkin puoleen selvittääkseen totuuden uudesta vieraasta. Clark saa selville että pieni tyttö, Emily, on todellisuudessa kryptoniitillä parannettu klooni ja pelastaa Lanan ennen kuin tyttö vahingoittaa häntä. Lex saa selville että Lionel rahoittaa krypto-kloonauksen tutkimusta. Lex valmistautuu tuleviin häihin tapaamalla tapahtuman koordinaattorina ja Jonathan alkaa rakentaa lastensänkyä tulevan lapsen saapumista varten.


title: Smallville (2. tuotantokausi)

text: Tohtori Walden herää koomasta ja kertoo Lexille ja Lionelli että Clark on avaruusolio ja hänet täytyy tuhota. Clarkin ja Lanan välillä on romanttista kohtaamista, joka vihjaa lupaavasta tulevaisuudesta. Chloe saa kuitenkin tietää heidän olevan yhdessä eikä ole siitä innoissaan.


title: Smallville (2. tuotantokausi)

text: Clark tekee valinnan tulevaisuudestaan. Lex menee naimisiin Helenin kanssa. Clark kuulee vielä omituisia ääniä mielessään ja tuhoaa aluksen saadakseen toistuvat äänet pois päästään. Tämä aiheuttaa sähköpurkauman Smallvillessa, josta Clarkin vanhemmat saavat kärsiä. Loukkaantunut Chloe harkitsee Lionelin tarjousta tutkia Clarkia. Clark lähtee Smallvillestä. Lexin ja Helenin häämatka lentokoneella päätyy ikävästi.


title: Nocturno Culto

text: Nocturno Culto (s. 4. maaliskuuta 1972, oikealla nimellä Ted Skjellum) on norjalainen muusikko, joka tunnetaan parhaiten black metal -yhtye Darkthronen vokalistina, kitaristina ja basistina. Hän on vaikuttanut yhtyeessä vuodesta 1988 lähtien. Hänellä on kaksi tytärtä ja hän toimii koulun opettajana Norjassa. Hän työskentelee myös Tyrant Syndicate -levy-yhtiössä.


title: Yijing

text: Yijing (易經 pinyin: yìjīng; entinen: I-ching; "Muutosten klassikko") on vanha kiinalainen ennustuskirja. Se on suomennettu nimellä "Muutosten kirja". "Jing" tarkoittaa kuitenkin tavallista kirjaa arvokkaampaa teosta, joka oikeammin käännetään klassikoksi. Yijing on yksi Kiinan viidestä vanhasta klassikosta. Euroopassa Yijing tuli tunnetuksi vasta 1900-luvun alussa, kun Richard Wilhelm teki siitä ensimmäisen saksankielisen käännöksen. Yijing on vuosituhansien ajan inspiroinut tutkijoita.


title: Yijing

text: Yijingin vanhimmat osat ovat suullisena perimätietona välittyneitä lyhyitä muinaisia ennusvärssyjä. Yijing ei ollut ainoa numerosarjoille perustuva ennusmenetelmä. Nimeltä tunnetaan kaksi muuta ennustamistekstiä "Lianshanyi" (連山 liánshān; vuoristo) ja "Guicangyi" (歸藏 gūicáng, paluu piiloon). Yijing on kuitenkin ainoa ennustamista koskeva teos, jonka Kiinan ensimmäinen keisari Qin Shi Huangdi (秦始皇帝) säästi kirjarovioiltaan. Vasta viime vuosien arkeologisissa kaivauksissa on löydetty katkelmia muista kadonneista teksteistä.


title: Yijing

text: Yijingin sanotaan kehittyneen nykyisin tunnettuun muotoonsa Zhou-dynastian aattona. Perinteen mukaan Zhou-dynastian perustajan isä Wenwang (周文王 Zhōu Wénwáng = Zhoun kuningas Wen, 1099–1050 eaa.) ollessaan Shangin kuninkaan vankina asetti Yijingin ennusmerkit nykyisin tunnettuun järjestykseen. Hän kirjoitti heksagrammien selitykset (卦辭 guàcí). Siksi kirjan ydintä kutsutaan myös nimellä "Zhouyi" (周易 Zhoun muutokset). Kirjan heksagrammit on järjestetty kuvaamaan Shang-dynastian kukistumista ja Zhou-dynastian valtaannousua.


title: Yijing

text: Wenwangin poika, uuden kuninkaan veli, Zhoun herttua Dan (周公旦 Zhōugōng Dan) jatkoi isänsä työtä kirjoittamalla viivojen selitykset (爻辭 yáocí). Myöhemmin kirjaan liitettiin selityksiä, joista toisia väitetään Kongfuzin (孔夫子 Kǒngfūzǐ; Wade-Giles: K'ung fu-tze) kirjoittamiksi.


title: Yijing

text: Varsinainen Yijing (Zhouyi) koostuu 64 luvusta, joista jokainen koskee yhtä heksagrammia eli kuuden viivan muodostamaa kuviota. Luvun alussa on heksagrammin kuva, nimi sekä kuvaus heksagrammien osista (trigrammeista), esim. tuuli vuoren päällä. Otsikon jälkeen seuraa lyhyt koko heksagrammin kattava ennusteksti, joka on kirjan vanhin osa. Sen jälkeen tulevat kullekin viivalle annetut merkitykset.


title: Yijing

text: Kirja on jaettu kahteen osaan, "ylempi klassikko" (shangjing) ja "alempi klassikko" (xiajing). Ylempi klassikko sisältää ensimmäiset 30 heksagrammia, joiden sanotaan kuvaavan Zhoun kapinaa Shang-dynastiaa vastaan ja Shang-dynastian kukistumista. Alempi klassikko sisältää loput heksagrammit, joiden sanotaan kuvaavan Zhoun hallintofilosofisia näkemyksiä.


title: Yijing

text: Varsinaisen kirjan liitteenä ovat myöhempinä aikoina kirjoitetut selitykset, "shiyi" (十翼 kymmenen siipeä) eli "zhuan" (傳 selitys):


title: Yijing

text:
- Xici-shangzhuan (yläosa)
 - Daxiang (suuri kuva)


title: Yijing

text: Nämä selitykset ovat välittyneet nykypäiviin. Vuosina 1972-73 Mawangduin arkeologisilla kaivauksilla löydettiin yhdestä haudasta suuri joukko kirjoja silkille maalattuna. Yksi näistä on vanhin tunnettu Yijingin kopio. Sen teksti poikkeaa jonkin verran aikaisemmin tunnetusta versioista. Lisäksi siinä on kolme ennestään tuntematonta selitystä:Yijing on innoittanut ihmisiä kirjoittamaan tuhansia enemmän tai vähemmän alkuperäisestä poikkeavia Yijing-kirjoja. Niissä on nykyaikaan tai tiettyyn teemaan sovitetut selitykset. Useimmat niistä perustuvat Yijingin käännösten käännöksille, joissa alkuperäisiä merkityksiä on hukattu kokonaan. Suomeksi käännetyistä kirjoista yksikään ei ole alkuperäisen Yijingin käännös. Yijingin siivistä ei ole käännetty suomeksi muita kuin "Shuoguazhuan" internetiin.


title: Yijing

text: Arpomalla rakennetaan kuuden viivan kuvio eli heksagrammi (卦 gùa), joka antaa vastauksen. Eri heksagrammivaihtoehtoja on 2 eli 64 erilaista. Yi tarkoittaa muuttumista. Sen erotti muista vastaavista ennusmenetelmistä se, että heksagrammit voivat muuttua toisiksi, joten varsinaisen ennusteen vaihtoehtoja on huomattavasti enemmän, menetelmästä riippuen. Yigua eli guan muuttaminen tarkoittaa sitä, että arpomalla voidaan saada aikaiseksi muuttuvia viivoja. Tällainen viiva muuttuu vastakohdakseen eli pehmeä jäykäksi ja jäykkä pehmeäksi. Muutosten seurauksena saadaan aikaan uusi heksagrammi, joka tulkitaan alkuperäisen heksagrammin kuvaaman toiminnan seuraukseksi.


title: Yijing

text: Heksagrammin rakentaminen aloitetaan pohjalta eli alin viiva on ensimmäinen viiva. Heksagrammissa on kaksi ulottuvuutta. Viivojen paikat ovat "yin"- ja "yang"-paikkoja niin että ensimmäinen, kolmas ja viides paikka ovat yang ja toinen, neljäs ja kuudes paikka yin. Nämä paikat täytetään "pehmeillä" (柔 róu) ja "jäykillä" (剛 gāng) viivoilla (爻 yáo). Pehmeä viiva (⚋) on katkoviiva ja luonteeltaan yin; jäykkä viiva (⚊) on yhtenäinen viiva ja luonteeltaan yang. Tavallisessa kielenkäytössä niitä kutsutaan yin-viivaksi ja yang-viivaksi.


title: Yijing

text: Yksi heksagrammianalyysin osa vertailee viivan ja sen paikan välistä yinyang-suhdetta. Heksagrammi koostuu kahdesta kolmen viivan ryhmästä eli trigrammista. Alempi trigrammi on sisätrigrammi (内卦 nèigùa) ja ylempi trigrammi on ulkotrigrammi (外卦 wàigùa). Sekä trigrammien ominaisuuksia että niiden viivojen keskinäisiä suhteita vertaillaan toisiinsa.


title: Yijing

text: Trigrammin ja heksagrammin viivat voidaan jakaa kiinalaisen kolmijaon, kolmen aarteen (三財 sāncái) eli "taivaan" (天 tiān), "maan" (地 dì) ja "ihmisen" (人 rén) mukaan. Trigrammissa alin viiva on maa, toinen viiva ihminen ja ylin viiva taivas. Heksagrammissa kaksi alinta viivaa ovat maa, kaksi seuraavaa viivaa ihminen ja kaksi ylintä viivaa taivas. Koska ihminen on ennustuksessa huomion keskipiste, trigrammien keskimmäisillä eli ihmisviivoilla on erityinen merkitys heksagrammia analysoidessa. Viides viiva esittää kuningasta tai muuta johtajaa. Toinen viiva edustaa kansaa, alamaisia tai alempana hierarkiassa olevaa henkilöä.


title: Yijing

text: Heksagrammeja voidaan tulkita useamman menetelmän mukaan.


title: Yijing

text: "Xiangshu-yixue" on kirjaimellisesti "kuva-numero yi-oppi" eli yin tutkiminen kuvan matematiikkaa (numeroa) analysoiden. Sen kehitys alkoi, kun Kongfuzin (Kongfutse) oppilas "Zi Xia" (子夏 Zǐ Xià, 507-400 eaa.) kehitti 12 xiaoxi-guaa (消息卦) eli "katoavaa ja kasvavaa heksagrammia" merkitsemään vuoden kahtatoista kuukautta ja yinin ja yangin kasvua ja vähenemistä vuoden aikana. Läntisen Han-dynastian aikana elänyt oppinut "Meng Xi" (孟喜) ratkaisi n.138 eaa. oppineita pitkään askarruttaneen ongelman, miten jokaiselle vuoden päivälle voidaan antaa heksagrammien mukainen määrite. Fengshuin dagua-koulukunnan menetelmät perustuvat hänen työhönsä.


title: Yijing

text: Eniten matemaattisen ennustamisen kehittymiseen vaikutti "Jing Fang" (京房 Jīng Fáng; 77-37 eaa.). Häneltä ovat peräisin useimmat nykyisin käytössä olevat menetelmät. Hyvin pian matemaattinen tulkinta syrjäytettiin tekstitulkinnan tieltä. Vasta Song-dynastian aikana eläneet oppineet "Chen Tuan" (陳摶 871-989) ja "Shao Yong" (邵雍 Shào Yōng; 1011-1077) selvittivät matemaattisen menetelmän salat. Siitä lähtien se on ollut arvostettu ja tarkkana pidetty tapa tehdä yijing-ennusteita.


title: Yijing

text: Matemaattisessa menetelmässä on eri haaroja kuten Wenwanggua (kuningas Wenin guat) ja Meihua (luumunkukka).


title: Yijing

text: Itäisen Han-dynastian aikana xiangshu-yixuen matemaattinen puoli jäi pois käytöstä ja heksagrammien kuvia tulkittiin kirjan heksagrammien ja viivojen selitysten pohjalta. Oppineet tutkivat sanojen merkityksiä ja vertailivat kuvien välisiä suhteita. Vanhojen ennustekstien sanojen alkuperäiset merkitykset olivat joiltain osin unohtuneet tai hämärtyneet, joten yin tutkijat suorittivat jonkinasteista kielitieteellistä tutkimusta varmistaakseen ymmärryksensä tekstien merkityksestä.


title: Yijing

text: Tätä länsimaissa tunnetuinta ennustusmenetelmää kiinalaiset kutsuvat "oppineiden, lasten ja ulkomaalaisten menetelmäksi". Sen virallinen nimi on "xiangshu-jujing" eli klassikon tulkinta kuvia käyttäen.


title: Dracula: Resurrection

text: Dracula: Resurrection on Microïdsin kehittämä ja julkaisema kolmiulotteinen seikkailu- ja kauhupeli. Peli julkaistiin vuonna 1999 PlayStationille ja Microsoft Windowsille.


title: Dracula: Resurrection

text: Pelin jatko-osat ovat "" (2000), "" (2008) ja "" (2013). Jatko-osista vain "The Last Sanctuary" julkaistiin Windowsin lisäksi PlayStationille.


title: Dracula: Resurrection

text: On kulunut seitsemän vuotta siitä, kun Jonathan Harker onnistui kukistamaan Draculan. Mutta vaimo Mina alkaa käyttäytyä yhä levottomammin. Vanha veri vetää jälleen kohti Transylvaniaa. Eräänä päivänä Jonathanin palattua töistä kotiin hän löytää pöydältä vihkisormuksen ja kirjeen, jossa Mina kertoo lähteneensä Draculan puolisoksi. Jonathanin seikkailu alkaa majatalosta, josta hänen tulee selvittää tiensä Draculan linnaan. Linnassa Jonathan tapaa Dorko-nimisen naisen, joka sanoo tietävänsä, missä Mina on; Mina on linnan salaisessa tornissa, jota vartioivat Draculan demonimorsiamet. Päästäkseen torniin Jonathanin täytyy etsiä amuletti, jolla avata torni ja pelastaa Mina.


title: Moonfog Productions

text: Moonfog Productions on norjalainen levy-yhtiö, joka on erikoistunut metallimusiikkiin, varsinkin black metalliin. Sen perusti Satyriconin pääjäsen Satyr ja Tormod Opedal. Moonfog Productions on perustettu vuonna 1992, ennen kuin Satyricon julkaisi esikoisalbuminsa Dark Medieval Times.


title: Stop the Clocks

text: Stop the Clocks on brittiläisen rockyhtye Oasiksen kokoelma-albumi, joka julkaistiin marraskuussa 2006. Kokoelma sisältää yhtyeen suurimpia hittejä vuosilta 1994–2005.


title: Stop the Clocks

text: Albumin kappaleet on valinnut etupäässä yhtyeen kitaristi ja sanoittaja Noel Gallagher. Laulaja Liam Gallagher on sanonut nähneensä kappalelistan vasta, kun DVD-painoksen haastattelua tehtiin. Albumi sisältää tunnettuja Oasis-hittejä vuosien varrelta, pääasiassa kahdelta ensimmäiseltä albumilta. Yhtye on valinnut kokoelmalle myös neljä B-puolta, jotka julkaistiin aluksi "The Masterplan" -albumilla vuonna 1998. Vuoden 1997 myyntimenestys "Be Here Now" -albumilta ei ole valittu yhtään kappaletta. Syynä tähän on pääasiallisen lauluntekijän Noel Gallagherin tyytymättömyys albumin kappaleisiin. ”Whatever” ja ”Roll with It” -singlehittejä ei ole kokoelmalla, mutta ”Whateverin” B-puoli ”Half the World Away” on. Laulaja Liam Gallagher on maininnut, että olisi halunnut joitakin kappaleita mukaan, joita ei ole kokoelmalla, kuten ”D’You Know What I Mean?” ja ”Rockin’ Chair”. Tosin myös Noel olisi halunnut löytää kokoelmalle tilaa kappaleille ”Listen Up”, ”Fade Away”, ”(It’s Good) to Be Free” ja ”Let There Be Love”.


title: Stop the Clocks

text: Albumin myynnistä odotettiin erittäin mittavaa. Japanissa kokoelma meni heti julkaisuviikollaan istaykköseksi. Albumin kansikuvan on suunnitellut Sir Peter Blake, jonka käsialaa on myös tunnettu The Beatlesin "Sgt. Pepper’s Lonely Hearts Club Band" -albumin kansikuva. Blake kertoi lehtihaastattelussa, että hän valitsi kannen esineet sattumanvaraisesti.


title: Stop the Clocks

text: Kokoelmasta on myös rajoitettu painos, joka sisältää kokoelman lisäksi DVD:n, jossa on yhtyeen jäsenten haastatteluita ja varhaisia live-esiintymisiä. DVD sisältää myös yhtyeen rockdokumentin "Lord Don’t Slow Me Downin" trailerin.


title: Peaceville Records

text: Peaceville Records on brittiläinen levy-yhtiö, joka on erikoistunut metallimusiikkiin. Sen perusti "Hammy" vuonna 1987 Cleckheatonissa, Englannissa. Aluksi yhtiö julkaisi punk-tuotoksia, kunnes pikkuhiljaa kääntyi enemmän metallin puolelle.


title: Peaceville Records

text: Yhtiön tunnetuimpia yhtyeitä ovat My Dying Bride, Anathema ja Paradise Lost, joita kutsutaan "Peacevillen kolmikoksi".


title: Lalitpur (Lalitpur)

text: Lalitpur (), usein Pataniksi kutsuttu kaupunki Nepalin Lalitpurin piirikunnassa, Bagmatin vyöhykkeellä.


title: Lalitpur (Lalitpur)

text: Se sijaitsee Bagmatijoen eteläpuolella, Kathmandun laaksossa. Kunnan virallinen nimi on Lalitpur, mutta Patan on sen keskustaajaman perinteinen nimi. Kaupunki on tunnettu taiteestaan ja kulttuuristaan, ja sitä pidetään kauneimpana ja vanhimpana Nepalin kolmesta kuninkaallisesta kaupungista (Kathmandu, Patan, Bhaktapur). Patanin keskusaukio ja kuusi muuta kohdetta Kathmandun laaksossa on lisätty Unescon maailmanperintöluetteloon. Kaupungissa sijaitsee esimerkiksi Nepalin kansalliskirjasto.


title: Lalitpur (Lalitpur)

text: Kaupungin asukasluku oli vuonna 2011 yhteensä 220 802 ja pinta-ala 15,15 km². Asukasluvultaan Lalitpur on Nepalin kolmanneksi suurin kaupunki Kathmandun ja Pokharan jälkeen.


title: Reijo Salminen (juontaja)

text: Reijo Salminen (s. 1. maaliskuuta 1945 Iitti) on tv-visailujuontaja. Hän on toiminut juontajana muun muassa "Kolmosvisassa", "Thilia Thaliassa", "Tietopörssissä", "Hep"-urheiluvisassa, "Jep"-politiikkavisassa ja "SA Int" -tietokilpailussa.


title: Reijo Salminen (juontaja)

text: Hän on ollut Lahden kaupunginvaltuuston jäsen (kokoomus) ja kulttuurilautakunnan varapuheenjohtaja. Salminen on naimisissa näyttelijänä työskennelleen Kaarina Turusen kanssa. Hänen tyttärensä on stand up-koomikko Krisse Salminen, poikansa näyttelijä Eppu Salminen ja pojanpoikansa Roope Salminen.


title: Reijo Salminen (juontaja)

text: Aikaisemmin Reijo Salminen on toiminut muun muassa Mallasjuoman palveluksessa markkinointipäällikkönä.


title: Kaga (laiva)

text: Kaga (, ’kasvava riemu’) oli keisarillisen Japanin laivaston Tosa-luokan taistelulaiva, joka muutettiin lentotukialukseksi. Alus oli japanilaisten taistelulaivojen mukaisesti nimetty Japanin maakunnan mukaan.


title: Kaga (laiva)

text: Alus palveli toisessa maailmansodassa osallistuen muun muassa hyökkäykseen Pearl Harboriin. Se upposi lopulta Midwayn taistelussa 4. kesäkuuta 1942.


title: Kaga (laiva)

text: Alus tilattiin Kawasaki Heavy Industriesin telakalta Kōbesta ja sen köli laskettiin 19. heinäkuuta 1920. Aluksen varustamisesta vastaavaksi upseeriksi nimettiin 1. marraskuuta 1921 aiemmin risteilijä "Kuman" päällikkönä ollut Miyamura Rekizo. Alus laskettiin vesille kaksi viikkoa myöhemmin 17. marraskuuta, jolloin se nimettiin "Kagaksi" historiallisen Kagan provinssin (nyk. Ishikawan prefektuuri) mukaan.


title: Kaga (laiva)

text: "Kagan" ja sen sisaraluksen rakennustyöt keskeytettiin 5. helmikuuta 1922 Washingtonin laivastosopimuksen ehtojen mukaisesti. Aluksen olisi pitänyt suunnitelmien mukaisesti valmistua 25. joulukuuta 1922. Suunnitelman mukaan "Kaga" piti siirtää maalilaivaksi, mutta se päätettiin muuttaa tukialukseksi "Amagin" kärsittyä vaurioita vuoden 1923 Tokion maanjäristyksessä.


title: Kaga (laiva)

text: Keisarillisen Japanin laivasto tilasi aluksen muutostyöt lentotukialukseksi 19. marraskuuta 1923 korvaamaan tuhoutunut "Amagi". Muutostyöt alkoivat virallisesti 13. joulukuuta, mutta töitä ei voitu vielä oikeasti aloittaa. Maanjäristyksessä pahoin vaurioituneen Yokosukan telakan korjaustyöt viivästyivät ja "Amagille" tehdyt suunnitelmat eivät sellaisenaan soveltuneet uudelle rungolle, joka oli taistelulaivana lyhyempi ja leveämpi. Muutostyöt päästiin lopulta aloittamaan vuonna 1925.


title: Kaga (laiva)

text: Valmistuessaan vuonna 1928 aluksella oli kaksi hangaarikantta ja kolmas apukansi. Ylempi lentokansi oli ainoastaan 171,20 metriä pitkä, vaikka se oli venytetty perän päälle. Lentokannen perän puoleista päätä ei kuitenkaan pyöristetty kuten "'Akagilla", vaan se oli suora. Aluksen leveämpi runko mahdollisti leveämmän alemman lentokannen rakentamisen ja se olikin 24,38 metriä leveä, mikä oli puolitoista metriä leveämpi kuin "Akagilla". Samoin aluksen kannella olevat hissit olivat suurempia kuin puolisisarella. Aluksen lentokonekapasiteetti oli kaikkiaan 60 lentokonetta ja sen lentorykmentiksi oli suunniteltu kaksitoista Mitsubishi type 10 1MF -hävittäjää, 24 Mitsubishi type 13 B1M3 -rynnäkkökonetta ja kaksitoista Mitsubishi type 10 2MR -tiedustelukonetta. Näiden lisäksi alukselle voitiin sijoittaa varakoneiksi siivet irrotettuna neljä kutakin konetyyppiä. Alukselle ei asennettu katapultteja ja sen jarruvaijerijärjestelmä oli brittiläinen pituussuuntainen vaijerijärjestelmä.


title: Kaga (laiva)

text:
Omasuoja koostui kymmenestä 20 cm/50 type 3 -tykistä, jotka oli asennettu keskimmäisen hangaarikannen kummallekin laidalle kaksiputkisiin B-torneihin ja loput kuusi perän kasematteihin. Raskasta tykkiaseistusta oli perusteltu aluksen mahdollisella joutumisella risteilijöiden yllättämäksi. Aluksen ilmatorjunta-aseistuksena oli savuhormien alapuolella oleville hyllyille asennetut kuusi kaksiputkista 12 cm/45 type 10 -ilmatorjuntatykkiä tyypin A -asennuksina. Tykit kykenivät ampumaan yli lentokannen.
Propulsiojärjestelmä koostui neljästä Kawasaki Brown-Curtis turbiinista, jotka tuottivat 91 000 hevosvoimaa neljään akseliin. Taistelulaivana teho olisi mahdollistanut 26,5 solmun maksiminopeuden. Lentotukialuksena aluksen uppouma oli kuitenkin laskenut 39 900 tonnista 33 693 tonniin eli reilut 6 000 tonnia, joten maksiminopeus oli 15. syyskuuta 1928 pidetyissä koeajoissa 27,5 solmua. Turbiinien vaatima paine tuotettiin kahdellatoista type B (Ro) Kampon kattilalla, joiden käyttöpaine oli 20 kg/cm². Näistä kahdeksan oli öljy- ja neljä hiili/öljykäyttöisiä. Savukaasut koottiin kahteen pitkään savuhormiin, jotka ohjasivat kaasut kummankin kyljen suuntaisesti lentokannen takaosaan. Hitaalla nopeudella kuljettaessa savukaasut haittasivat laskeutumista perästä alukselle. Kaasut lisäksi täyttivät aliupseereiden majoitustilat.


title: Kaga (laiva)

text: Kobayashi Seizaburo nimitettiin 10. maaliskuuta 1927 varustamisesta vastaavaksi upseeriksi. Kobayashilta tehtävän vastaanotti 1. joulukuuta aiemmin Hoshon päällikkönä ollut Kawamura Ciichiro, joka nimitettiin aluksen ensimmäiseksi päälliköksi 1. maaliskuuta 1928. Muutostyot saatiin päätökseen 31. maaliskuuta ja alus otettiin samana päivänä palvelukseen, mutta se merkitsi ainoastaan koeajojen aloittamista. Alus siirrettiin 28. joulukuuta Saseboon varustamisen loppuun saattamiseksi.


title: Kaga (laiva)

text: Aluksen heikkoutena pysyi loppuun asti – kuten useimmilla muillakin japanilaisilla lentotukialuksilla – se seikka että lentobensiinisäiliöt olivat tilanpuutteen vuoksi suojaamattomia eikä niihin ja letkustoon liittynyt tulelta suojaavaa hiilihappojärjestelmää kuten yhdysvaltalaisilla.


title: Kaga (laiva)

text: "Kaga" liitettiin 30. marraskuuta 1929 yhdistettyyn laivastoon. Aluksella oli kaksitoista 1MF-hävittäjää, kahdeksantoista B1M-rynnäkkökonetta ja kuusi 2MR-tiedustelukonetta. Seuraavan vuoden lopulla aluksella todettujen runsaiden ongelmien ja brittiläisen jarruvaijerijärjestelmän aiheuttamien lentokoneiden vaurioitumisen vuoksi jarruvaijerijärjestelmä vaihdettiin ranskalaiseksi.


title: Kaga (laiva)

text:
Uno Sekizo vastaanotti 1. joulukuuta 1930 aluksen päällikkyyden. Tasan vuotta myöhemmin päälliköksi tuli Onishi Jiro ja samana päivänä alus liitettiin kontra-amiraali Kato Takayoshin komentamaan 1. lentotukialusviirikköön lippulaivana, jonka toisena aluksena oli "Hōshō".
Alus lähti 28. tammikuuta 1932 3. laivaston 1. lentotukialusviirikön mukana Sasebosta Shanghaihin. Alus saapui 1. helmikuuta Jangtsejoen suulle tukeakseen kenraali Shirakawan johdossa olevia maajoukkoja. Aluksella oli 16 Nakajima type 3 A1N2 -hävittäjää ja 32 Mitsubishi type 13 B1M3 -rynnäkkökonetta. Aluksen lentokoneet hyökkäsivät 3. helmikuuta kiinalaisten asemiin, mutta ilmatorjunnan vuoksi osa lentokoneista luopui tehtävästä.


title: Kaga (laiva)

text: Kolme aluksen hävittäjää suojasi 4. helmikuuta "Notorolta" lähteneitä kolmea Yokosuka type 14 E1Y3 -kellukekonetta, joiden tehtävänä oli rynnäköidä Kiinan 19. armeijan joukkoja vastaan. Seuraavana päivänä ilmatorjunta ampui alas alukselta lähteneen ja tiedustelulennolla olleen B1M3-koneen, jolloin molemmat miehistönjäsenet saivat surmansa.


title: Kaga (laiva)

text: Osa aluksen lentokoneista samoin kuin "Hōshōn" lentokoneista siirrettiin 7. helmikuuta Kundan lentokentälle, mistä ne lensivät maajoukkojen taistelun tukena. 22. helmikuuta "Kagalta" nousseet kolme type 13 -pommikonetta ja kolme type 3 -hävittäjää kohtasivat vasta Kiinaan saapuneen Kiinan ilmavoimien Boeing P-12 -hävittäjän. Kahden minuutin taistelun päätteeksi P12 ammuttiin alas, jolloin sen lentäjänä ollut yhdysvaltalainen Robert Short sai surmansa. Seuraavana päivänä Japanin tiedustelupalvelu ilmoitti kiinalaisten kokoavan ilmavoimiensa joukkoja hyökkäykseen Japanin ilmavoimia ja lentotukialuksia vastaan. Viirikön pommikoneet hyökkäsivät 23.-26. helmikuuta kiinalaisten hallussa oleville Hongqiaon, Hangzhoun ja Suzhoun lentokentille, joissa tuhoutui yhdeksän lentokonetta. Hangzhoussa syntyi suuri ilmataistelu, jossa kahdeksantoista japanilaista hyökkääjää kohtasi viisi kiinalaista hävittäjää. Kolme kiinalaista tuhoutui. Laivaston ilmavoimat ei menettänyt koneita ilmataisteluissa, mutta ilmatorjunta pudotti kolme konetta.


title: Kaga (laiva)

text: Alus poistui 17. maaliskuuta viirikön mukana Kiinan vesiltä ja viirikkö kohtasi yhdistetyn laivaston 20. maaliskuuta Japanin aluevesillä. Okada Shunichi vastaanotti 15. marraskuuta aluksen päällikkyyden Onishilta ja Shunichi luovutti 28. marraskuuta päällikkyyden Hara Gorolle. Kobayashi Sonosukesta tuli aluksen päällikkö 14. helmikuuta 1933. Alus siirrettiin 20. lokakuuta toisen luokan reserviin odottamaan modernisointia.


title: Kaga (laiva)

text: Aluksen modernisoinnista tehtiin päätös jo toukokuussa 1933, mutta sen aloittamista siirrettiin useaan otteeseen pääasiassa taloudellisten syiden vuoksi. Alus siirrettiin lopulta 25. kesäkuuta 1934 Sasebon laivastontelakalle modernisoitavaksi. Työt telakalla saatiin päätökseen tasan vuotta myöhemmin.


title: Kaga (laiva)

text: Töiden aikana ylemmän lentokannen pituutta kasvatettiin 248,58 metriin, jolloin se oli koko aluksen mittainen ylittäen keulan perän. Samalla kaksi alempaa lentokantta poistettiin, mikä mahdollisti lentokonehangaarien kasvattamisen. Alukselle asennettiin kolmas lentokonehissi palvelemaan uutta hangaaritilaa. Kolmas konekapasiteettiin vaikuttava seikka oli varakoneiden tarvitseman tilan lisääminen. Muutostöiden jälkeen aluksen hangaaritilat mahdollistivat 90 lentokoneen kuljettamisen, mistä 72 operatiivisessa käytössä ja kahdeksantoista varalla.


title: Kaga (laiva)

text: Aluksen pommi ja torpedovarastojen kuljettimet uusittiin siten, että kuljetus suoraan lentokannelle tai hangaariin olisi mahdollinen. Aikaisemmin niitä piti siirtää kuljettimesta toiseen.


title: Kaga (laiva)

text: Alkuperäisen vain navigointiin tarvittavan tilan poistaminen laajempien hangaarien tieltä johti komentosillan rakentamiseen lentokannelle. Rakennelma mahdollisti paremman lentotoiminnan johtamisen sekä johtamisen yleensä.


title: Kaga (laiva)

text: Aluksen nopeuden kasvattamiseksi sille asennettiin uusi propulsiojärjestelmä ja uudet potkurit sekä runkoa pidennettiin perästä 10,3 metriä parannettaessa virtaviivaisuutta. Uusi järjestelmä koostui neljästä Kampon turbiinista (kussakin korkeapaine-, matalapaine- ja risteilyturbiini), joista kukin pyöritti omaa akselia. Paineen tuotti kahdeksan öljykäyttöistä type B (Ro) Kampon-kattilaa, joiden käyttöpaine oli 22 kg/cm² ja höyryn lämpötila 300 Celsius-astetta. Kattilahuoneita siirrettiin edemmäs ja ne ositettiin siten, että kullakin kattilalla oli oma tila. Neljän kattilan ryhmällä oli oma savuhormi, johon oli asennettu jäähdytysjärjestelmä. Suunniteltu nopeus oli 28,5 solmua 125 000 hevosvoiman teholla. Koeajoissa alus saavutti 28,34 solmun nopeuden 127 400 hevosvoimalla uppouman ollessa 42 700 tonnia. Aluksen polttoainemäärä oli 7 500 tonnia, mikä mahdollisti 10 000 merimailin toimintamatkan 16 solmun nopeudella. Savupiippuongelmat korjattiin yhdistämällä hormit yhdeksi putkeksi ja sijoittamalla se oikealle puolelle alusta kohti merta.


title: Kaga (laiva)

text: Ilmatorjuntaa parannettiin korvaamalla 12 cm tykit kuudellatoista 127 mm/40 type 89 -ilmatorjuntatykillä kaksiputkisina asennuksina. Tykit asennettiin nouseville hyllyille vasemmalle kyljelle kaksi keulaan ja kaksi perään ja oikealle puolelle yksi keulaan ja kolme perään. Lähipuolustusta varten alukselle asennettiin yksitoista kaksiputkista 25 millimetrin type 96 -tykkiä, jotka myös asennettiin hyllyille aluksen kylkiin. Lisäksi omasuojana oli kuusi 6,5 millimetrin type 11 -konekivääriä. Aluksen muutostyöt edellyttivät myös kaksiputkisten 20 cm tykkien poistamisen ja ne korvattiin kahdella 20 senttimetrin kasematilla kummallekin laidalle.


title: Kaga (laiva)

text: Muutostöiden aikana saatiin tutkimustulokset "Tomozurun" onnettomuudesta, joka oli tapahtunut 12. maaliskuuta 1934. Tämän seurauksena aluksen painopistettä pyrittiin laskemaan mahdollisimman alas, mikä parantaisi aluksen vakavuutta. Tähän pyrittiin kasvattamassa aluksen leveyttä kiinnittämällä torpedovyö kylkipanssarointiin aiemman pullistuman päälle. Vyöt kasvattivat aluksen leveyden 32,5 metriin.


title: Kaga (laiva)

text: Alus poistui 25. kesäkuuta 1935 Sasebon laivastontelakalta ja se palasi palvelukseen kesäkuun lopulla. Alus liitettiin 2. lentotukialusdivisioonaan, jonka ainoa lentotukialus se oli. Muina aluksina olivat 2. hävittäjädivisioonan "Minekaze" ja "Okikaze". Aluksen lentorykmenttiin kuului kuusitoista Nakajima type 90 A2N1 -hävittäjää, kuusitoista Aichi type 94 D1A -syöksypommittajaa ja 28 kappaletta Mitsubishi type 89-2 B2M2 -rynnäkkökonetta. Aluksen muutostyöt saatiin lopullisesti päätökseen 15. marraskuuta.


title: Kaga (laiva)

text: Aluksen päällikkyyden vastaanotti Inagaki Ayao. Alus jatkoi 2. lentotukialusdivisioonassa suojanaan 22. hävittäjäviirikön "Satsuki", "Minazuki", "Fumizuki" ja "Nagatzuki".


title: Kaga (laiva)

text: Toinen Kiinan-Japanin sota alkoi heinäkuussa 1937. Sasebosta lähti 11. elokuuta merelle 2. lentotukialusviirikkö suojaten Kiinaan matkannutta joukkojenkuljetussaattuetta. "KAga" liittyi 3. laivaston 1. lentotukialusviirikköön, johon kuuluivat "Ryijo" ja "Hosho", Itä-Kiinan merellä. Lentotukialusten lentokoneet tukivat maajoukkoja Kiinan rannikolla Shanghain ympäristössä. "Kagan" lentorykmenttiin kuului kuusitoista Yokosuka type 92 B3Y1 ja 22 B2M2 rynnäkkökonetta, kuusitoista D1A1 pommikonetta ja kuusitoista A2N1-hävittäjää.